title: USS Newark (C-1)

text:
Alus oli palveluksensa ensimmäiset kymmenen kuukautta Atlantin rannikolla osallistuen koulutukseen ja erilaisiin harjoituksiin, kunnes se 8. joulukuuta siirrettiin Norfolkin laivastontelakalle.
Alus myytiin romutettavaksi 7. syyskuuta 1926.


title: Volkswagen Group B -pohjalevy

text:
Volkswagen Group B -pohjalevy on Volkswagen Groupin ylemmän keskiluokan automalleissaan käyttämä pohjalevy. Sen ensimmäinen versio esiteltiin vuonna 1973 Audi 80:n yhteydessä. Konsernin uusissa malleissa B-pohjalevyn on korvannut modulaarinen MLB-pohjalevy.BX-pohjalevy kehitettiin B1:n pohjalta Volkswagenin brasilialaisvalmisteisia malleja varten.
Volkswagen Passat B3 oli ensimmäinen Passat-malli, joka ei perustunut Audi-mallien kanssa samalle pohjalevylle. B3-tunnuksella viitataan myös vuosien 1987–1992 Audi 80- ja 90-malleihin, mutta nimestä huolimatta niissä käytettiin eri pohjalevyä kuin Passat B3:ssa.


title: Volkswagen Group B -pohjalevy

text: Volkswagen Passat B4 oli uudistettu versio edeltäjästään, ja siinä käytettiin yhä samaa pohjalevyä. B4-tunnuksella viitataan myös vuosien 1991–1994 Audi 80- ja RS2-malleihin, mutta nimestä huolimatta niissä käytettiin eri pohjalevyä kuin Passat B4:ssä.Pitkäakselivälinen versio B5-pohjalevystä, jota käytettiin ensimmäisen sukupolven Škoda Superbissa sekä pidennetyssä Kiinan markkinoiden Passatissa.B7 on uudistettu versio B6-pohjalevystä.


title: Lawrence Pilut

text: Lawrence Pilut (s. 30. joulukuuta 1995 Tingsryd, Ruotsi) on ruotsalais-yhdysvaltalainen jääkiekkopuolustaja, joka pelaa NHL-joukkue Buffalo Sabresin organisaatiossa. Hän pelannee lähinnä AHL-joukkue Rochester Americansissa.


title: Lawrence Pilut

text: Pilut on Tingsryds AIF:n kasvatti. Hän siirtyi 15-vuotiaana HV71:n J18-junioreihin kaudeksi 2011–2012. Kaudella 2012–2013 Pilut oli seuran J20-junioreiden tehokkain puolustaja tehoilla 3+18=21. Hän voitti kauden päätteeksi J20 SuperElitin mestaruuden. Kaudella 2013–2014 Pilut toimi joukkueen kapteenina. Hän voitti kauden päätteeksi taas SuperElitin mestaruuden ja Pilut valittiin sarjan pudotuspelien arvokkaimmaksi pelaajaksi. Hän debytoi kauden aikana myös HV71:n SHL-joukkueessa, jossa Pilut pelasi 22 runkosarja- ja kuusi playoff-ottelua tehden neljä syöttöpistettä. Hän pelasi joukkueessa myös viisi European Trophy -ottelua tehopistein 1+1=2. Pilut teki SHL-debyyttinsä 14. syyskuuta 2013 vieraissa AIK IF:ää vastaan. Hän keräsi ottelussa myös yhden syöttöpisteen oltuaan kakkossyöttäjänä Brett Sterlingin tekemään maaliin. Helmikuussa 2014 Pilut teki HV71:n kanssa kaksivuotisen SHL-sopimuksen.


title: Lawrence Pilut

text: Chicago Steel varasi Pilutin 301. pelaajana USHL:n varaustilaisuudessa 2014. Hän jatkoi uraansa kuitenkin HV71:ssä, jossa Pilut teki kaudella 2014–2015 48 runkosarja- ja neljässä playoff-ottelussa tehot 3+8=11. Hän teki SHL-uransa avausmaalin 30. joulukuuta 2014 vieraissa Örebro HK:ta vastaan. Pilutin osuma jäi HV71:n 1–2-voittoon päättyneen ottelun ratkaisumaaliksi. Hän pelasi alkukaudella miesten pelejä myös neljä ottelua lainalla HockeyAllsvenskan-joukkue Timrå IK:ssa. Lokakuussa 2015 Pilutin sopimusta HV71:n kanssa pidennettiin vuodella kevääseen 2017 saakka. Hän pelasi kaudella 2015–2016 runkosarjassa kuitenkin vain 21 ottelua olkapäävamman vuoksi.


title: Lawrence Pilut

text: Kauden 2016–2017 päätteeksi Pilut voitti Ruotsin-mestaruuden. Joulukuussa 2016 hän teki HV71:n kanssa kaksivuotisen jatkosopimuksen. Kaudella 2017–2018 Pilut nousi joukkueen varakapteeniksi. Hän nousi myös SHL:n elittiin ja voitti pelipaikastaan huolimatta HV71:n sisäisen piste- ja syöttöpörssin tehoilla 8+30=38, joilla Pilut voitti myös koko liigan puolustajien piste- ja syöttöpörssin. Hänet palkittiin kauden päätteeksi SHL:n parhaana puolustajana Salming Trophylla.


title: Lawrence Pilut

text: Toukokuussa 2018 Pilut teki kaksivuotisen tulokassopimuksen Buffalo Sabresin kanssa.


title: Lawrence Pilut

text: Pilut pelasi World U-17 Hockey Challengessa vuonna 2012. Yhteensä hän on pelannut 12 nuorten ja 14 poikien maaottelua. Pilut on toiminut sekä Ruotsin alle 19-vuotiaiden että alle 20-vuotiaiden maajoukkuen kapteenina.


title: Lawrence Pilut

text: Ruotsin A-maajoukkueessa Pilut on pelannut 10 ottelua tehopistein 1+4=5. Hän teki A-maajoukkuedebyyttinsä Euro Hockey Challengessa 5. huhtikuuta 2018 Norrköpingissä Slovakiaa vastaan. Pilut sai ottelussa myös syöttöpisteen oltuaan kakkossyöttäjänä Carl Klingbergin tekemään maaliin. Hän keräsi myös yhden kahden minuutin jäähyn kiinnipitämisestä vastustajan mailasta. Ensimmäisen A-maajoukkuemaalinsa Pilut teki Sweden Hockey Gamesissa 28. huhtikuuta 2018 Tukholman Hovetissa Venäjää vastaan. Hänen osumansa jäi Ruotsin 3–1-voittoon päättyneen ottelun ratkaisumaaliksi.


title: Lawrence Pilut

text: Pilutin yhdysvaltalainen isä Larry on entinen Ruotsin alempien sarjojen kiekkoilija, joka johtaa Tingsryds AIF:n seurakohtaista kaikkien aikojen pistepörssiä ja toimii nykyään joukkueen apuvalmentajana Allsvenskanissa.


title: Charlotte Beaumont

text: Charlotte Beaumont (s. 28. heinäkuuta 1995) on englantilainen näyttelijä, joka nousi suuren yleisön tietoisuuteen näyteltyään Chloe Latimeria ITV:n rikosdraamasarjassa "Broadchurch". Hän on näytellyt myös televisiosarjassa "Waterloo Roadin koulu" sekä elokuvassa "Nouseva Jupiter".


title: Maritta Pitkänen

text: Maritta Kristiina Pitkänen (s. 1951 Vilppula) on suomalainen taidehistorioitsija, joka toimi yli 30 vuotta Gösta Serlachiuksen taidemuseon johtajana, vuoden 2008 loppuun asti. Hänestä tuli Gösta Serlachiuksen taidesäätiön ensimmäinen kokopäiväinen intendentti vuonna 1973. Koulutukseltaan hän on filosofian lisensiaatti.


title: Maritta Pitkänen

text:
Pitkäsen ura museoiden parissa alkoi 1970-luvun alussa Ruotsista Skoklosterin linnasta, jossa hän työskenteli kaksi kesää osallistuen linnan kokoelmien hoitoon ja opastustyöhön. Linnaa pidetään yhtenä maailman tärkeimmistä barokkimuseoista
Pitkänen toimi vuodesta 1973 lähtien Gösta Serlachiuksen taidesäätiön palveluksessa, aluksi museonhoitajana, vuodesta 1974 lähtien intendenttinä ja vuodesta 1985 museonjohtajana. Hän toimi myös taidesäätiön sihteerinä 35 vuoden ajan. Hänen johdollaan Gösta Serlachiuksen taidemuseosta tuli kulttuuripaikka, joka tunnetaan merkittävästä Suomen taiteen kultakauden kokoelmasta ja siihen liittyvästä näyttelytoiminnasta. Hän oli aktiivinen osallistuja kotimaisissa taide- ja museopiireissä ja toimi 1970-luvulta lähtien muun muassa kansainvälisen museoneuvoston luottamustehtävissä. Pitkänen teki 1990-luvun alussa lisensiaattitutkielman, joka käsittelee Akseli Gallen-Kallelan, G. A. Serlachiuksen ja Gösta Serlachiuksen tekemää yhteistyötä eli mesenaatin, taiteilijan ja keräilijän suhdetta.


title: Maritta Pitkänen

text: Pitkänen aloitti 1996 mittavan kunnostushankkeen, jossa Joenniemen kartanon puistoon ja puutarhaan palautettiin sen alkuperäisasun tärkeimmät piirteet. Maisema-arkkitehti Gretel Hemgårdin kanssa suunnitellun hankkeen budjetti oli 1,5 miljoonaa markkaa.


title: Maritta Pitkänen

text: 1990-luvun lopulla Pitkänen omistautui Euroopan kulttuurin edistämiseen European Museum of the Year Award -järjestössä, Euroopan unionin Raphael-toimintaohjelmassa ja Suomessa museoiden tulevaisuusprojektissa.


title: Maritta Pitkänen

text: Yhteistyössä muiden museoiden kanssa hän ideoi muun muassa Kultaisen polun, jossa katsoja kulki Suomen kultakauden keskeisimpien teosten ääreen Ateneumissa ja Serlachiuksen taidemuseossa, ja Kultaisen kolmion, joka yhdisti Suomen kolme merkittävintä eurooppalaisen taiteen kokoelmaa eli Sinebrychoffin, Serlachiuksen ja vaasalaisen Karl Hedmanin kokoelmat. Myös museon nettisivuille toteutettu lapsille ja nuorille suunnattu Taidekoulu Gösta oli Pitkäsen ideoima. Vuonna 2007 avatulla sivustolla opetettiin taiteen perusasioiden ja termien lisäksi myös havainnoimaan taidetta ja seuraamaan teosten tarinoita.


title: Maritta Pitkänen

text: Pitkänen oli International Council of Museums (ICOM) -komitean hallituksen jäsen 1983–1995 ja oli myös komitean sihteeri ja varapuheenjohtaja.


title: Maritta Pitkänen

text: Gösta Serlachiuksen taidemuseo osallistui vuonna 1989 Euroopan Museofoorumin EMF:n järjestämään Vuoden eurooppalainen museo -kilpailuun. Kilpailun jälkeen Pitkäsestä tuli ensin järjestön kansallinen kirjeenvaihtaja, sittemmin yksi kilpailun tuomareista (1994–2006). Museofoorumi palkitsi Pitkäsen hänen tekemästään työstä muun muassa elinikäisellä museolähettilyydellä. Järjestö toimii Euroopan neuvoston suojeluksessa. Vuonna 1994 tuomaristoon kutsuttu Pitkänen oli tuomariston ensimmäinen suomalaisjäsen, ja hän arvioi noin sataa museota eri puolilla Eurooppaa kävijäkokemuksen kannalta. Vuonna 2007 EMF nimitti ensimmäiset museolähettiläät, joista toinen oli Pitkänen. Lähettilään arvo on elinikäinen, ja se oli tunnustus työstä museomaailman ja erityisesti EMF:n hyväksi.


title: Maritta Pitkänen

text: Pitkänen on ollut Mäntän musiikkijuhlien valtuuskunnan jäsenen ja kaupungin kuvataidepalkinnon tuomaristossa vuonna 1993.Pitkänen on käsitellyt julkaisuissaan muun muassa Akseli Gallen-Kallelaa, G. A. Serlachiusta, Gösta Serlachiusta, Olof Aschbergia, Emil Wikströmiä ja Jussi Mäntystä ja Gösta Serlachiuksen taidesäätiötä ja museon historiaa.


title: Geneviève Claisse

text: Geneviève Claisse (17. heinäkuuta 1935 Quiévy – 30. huhtikuuta 2018 Dreux) oli ranskalainen taidemaalari.


title: Geneviève Claisse

text: Claisse syntyi taiteilijasukuun. Moderni taidemaalari Auguste Herbin oli hänen isoenonsa. Ensimmäiset taiteelliset vaikutteensa Claisse sai jo varhain lukemalla "Art d'aujourd'hui" -lehteä, joka on omistautunut geometriselle abstraktiolle. Tutustuttuaan 18-vuotiaana isoenonsa taiteeseen hän rohkaistui ryhtymään taiteilijaksi. Hän on nimittänyt isoenonsa edeltäjäkseen ja sanonut olevansa hänen työnsä jatkaja. Claisse työskenteli nuorena usein vuorokauden ympäri valmistellessaan huolellisesti töidensä värikkäät ja puhtaat abstraktit muodot.


title: Geneviève Claisse

text: Claissen töitä oli ensimmäisen kerran näytteillä vuonna 1958 Cambraissa ja Pariisissa.


title: Volkswagen Group E -pohjalevy

text: Volkswagen Group E -pohjalevy on Volkswagen Groupin suurissa crossover-tyyppisissä automalleissaan käyttämä pohjalevy.


title: Olle Liss

text: Olle Liss (s. 24. lokakuuta 1992 Dala-Floda, Ruotsi) on ruotsalainen jääkiekkoilija, joka pelaa SHL-joukkue Rögle BK:ssa. Hän on pelipaikaltaan oikea laitahyökkääjä ja laukoo oikealta.


title: Olle Liss

text: Liss on Björbo IF:n kasvatti. Hän siirtyi juniorina sittemmin Leksands IF:ään. Liss oli kaudella 2009–2010 J18 Elitissä joukkueensa paras pistemies ja maalintekijä tehoilla 15+10=25. Hän voitti samalla kaudella J20 SuperElitin mestaruuden. Kaudella 2011–2012 Liss oli Leksandin J20-junioreiden paras pistemies ja maalintekijä tehoilla 22+23=45. Hän sijoittui koko SuperElitin maalipörssissä kymmenenneksi. Liss debytoi samalla kaudella myös seuran miesten joukkueessa Ruotsin toiseksi korkeimmalla sarjatasolla HockeyAllsvenskanissa, jossa hän pelasi kaksi runkosarjaottelua tehden yhden syöttöpisteen.


title: Olle Liss

text: Kaudeksi 2012–2013 Liss siirtyi vuoden mittaisella sopimuksella Ruotsin kolmanneksi korkeimmalle sarjatasolle maan I-divisioonan Halmstad HF:ään. Hän oli joukkueen toiseksi paras pistemies Sebastian Kölzow Isaksenin jälkeen tehoilla 9+19=28. Kaudella 2013–2014 Liss oli 22 osumallaan Halmstadin paras maalintekijä. Kaudeksi 2014–2015 hän siirtyi Kristianstads IK:hon, jonka paras maalintekijä Liss oli 24 osumallaan. Hän sijoittui koko Hockeyettanin (ent. I-divisioona) maalipörssissä kolmanneksi. Liss pelasi kauden aikana myös yhden ottelun lainalla kasvattajaseurassaan Björbo IF:ssä Ruotsin viidenneksi korkeimmalla sarjatasolla HockeyTreanissa tehden siinä tehot 2+2=4.


title: Olle Liss

text: Liss siirtyi kaudeksi 2015–2016 Tanskan Metal Ligaenin Aalborg Piratesiin. Hän oli tehoilla 25+29=44 joukkueen toiseksi paras pistemies Nicolai Meyerin jälkeen ja sijoittui koko liigan pistepörssissä kahdeksanneksi. Metal Cupissa Liss oli Piratesin paras pistemies tehoilla 2+2=4. Kaudeksi 2016–2017 hän palasi Ruotsiin ja siirtyi vuoden mittaisella sopimuksella Allsvenskan-joukkue Västerviks IK:hon. Liss oli joukkueen paras maalintekijä ja toiseksi paras pistemies Victor Öhmanin jälkeen tehoilla 23+11=34. Hän sijoittui koko sarjan maalipörssissä kuudenneksi.


title: Olle Liss

text: Kaudeksi 2017–2018 Liss siirtyi jatkamaan Allsvenskan-uraansa IK Panterniin. Tammikuun 2018 lopulla hän siirtyi kevääseen 2020 asti ulottuvalla sopimuksella SHL-joukkue Rögle BK:hon. Lissin SHL-ura alkoi sensaatiomaisesti, sillä hän teki kolmessa ensimmäisessä ottelussaan jo tehot 3+4=7. Kaikkiaan Liss teki Röglessä loppukauden aikana 11 ottelussa tehot 6+8=14.


title: Olle Liss

text: Liss on pelannut Ruotsin A-maajoukkueessa kuusi ottelua tehopistein 4+2=6. Hän teki A-maajoukkuedebyyttinsä Euro Hockey Challengessa 5. huhtikuuta 2018 Norrköpingissä Slovakiaa vastaan. Liss keräsi ottelussa myös yhden kahden minuutin jäähyn huitomisesta. Hän avasi maalitilinsä A-maajoukkueessa heti kypärätempulla seuraavassa ottelussa 6. huhtikuuta 2018 Oskarshamnissa Slovakiaa vastaan. Liss sai Ruotsin 6-1-voittoon päättyneessä ottelussa myös syöttöpisteen oltuaan kakkossyöttäjänä Carl Klingbergin tekemään ylivoimamaaliin.


Jalkapallon maailmanmestaruuskilpailujen 2018 pudotuspelivaihe alkoi 30. kesäkuuta 2018 ja se päättyi 15. heinäkuuta 2018 loppuotteluun Lužniki-stadionilla, Moskovassa.


title: Jalkapallon maailmanmestaruuskilpailujen 2018 pudotuspelivaihe

text: Jokaisen lohkon kaksi parhaiten sijoittunutta joukkuetta eteni pudotuspelivaiheeseen.


title: 2B1 Oka

text:
2B1 OKA on neuvostoliittolaisvalmisteinen telahaupitsi, kaliiperiltaan 420 mm. Tämän tykistöaseen omamassa oli 55.3 tonnia ja miehistön määrä 7 henkeä. Tykin pituus oli mittavat 20 metriä ja ase pystyi ampumaan 750 kg:n painoisia ammuksia 45 km:iin asti. Telatykki kehiteltiin vuosina 1957-1960, mutta jäi suurelti taktisten rakettiaseitten varjoon. Kenttäkäyttöön olisi ase ollut varsin kankeasti liikuteltava, johtuen huomattavasta tykinputken pituudesta.
Oka on myös joki Venäjällä. Se laskee Volgan vesistöön. Okan korvasivat myöhempänä monet FROG-rakettiperheeseen kuuluneet rakettiaseet. Okaa liikutti 720 hevosvoiman eli 515 kW:n tehoinen V12-dieselmoottori.


title: Vada pav

text: Vada pav on Intian Maharashtran osavaltion Mumbain kaupungista peräisin oleva kasvisruokalaji, joka koostuu sämpylästä ja uppopaistetusta perunasta. Vada pav on Mumbaissa suosittu katuruoka.


title: Vada pav

text: Vada pavin tarkempi valmistustapa, ainesosat ja täten myös maku saattavat vaihdella valmistajan mukaan. Yleensä se koostuu uppopaistetusta perunapihvistä, sämpylästä ja vihreästä chilitä. Ennen uppopaistamista perunaseos päällystetään kahvihernejauheella.


title: Vada pav

text: Monet vada pavin valmistukseen käytetyistä raaka-aineista ovat peräisin Intian niemimaan ulkopuolelta. Peruna ja sämpylät tulivat alueelle portugalilaisten mukana 1600-luvulla. Mumbailaisen Ashok Vaidyan sanotaan keksineen ruokalajin vuonna 1966 ja ensimmäinen vada pavia myynyt koju toimi lähellä Dadarin rautatieasemaa. Rautatieasemaa käyttivät tekstiilitehtaille matkustavat työntekijät ja kun monet jäivät työttömiksi tehtaiden sulkemisen myötä 1970- ja 1980-luvuilla osa perusti uusia vada pavia myyviä kojuja. 1990-luvulla Mumbaihin saapuivat kansainväliset pikaruokalaketjut, kuten McDonalds. Vada pav säilytti suosionsa pikaruokaloiden tarjonnan ohella ja niiden mallin mukaisesti paikalliset pikaruokalaketjut, kuten JumboKing, alkoivat myydä vada pavia 2000-luvun alussa. Pikaruokaloiden ohella monet mumbailaiset vada pavia myyvät kojut ovat säilyttäneet suosionsa.


title: Ginevra Cantofoli

text: Ginevra Cantofoli (1618 Bologna – 1672) oli italialainen taidemaalari.


title: Ginevra Cantofoli

text: Cantofoli opiskeli taidemaalariksi Elisabetta Siranin oppilaana. Hän maalasi maalauksia kirkkoihin, kuten "Viimeisen ehtoollisen" San Procolon kirkkoon. Hänen töitään on myös San Giacomo Maggioren ja Santa Apollonian kirkoissa. Tyylisuunnaltaan hän edusti barokkia.


title: Barbara O’Neil

text: Barbara O’Neil (17. heinäkuuta 1910 St. Louis, Missouri, Yhdysvallat – 3. syyskuuta 1980 Cos Cob, Connecticut, Yhdysvallat) oli yhdysvaltalainen näyttelijä, joka esiintyi teatterissa ja elokuvissa. Hän teki vuonna 1930 Broadway-debyyttinsä ja vuonna 1937 Hollywood-debyyttinsä. O’Neil tunnetuin rooli on "Tuulen viemää" -elokuvan Ellen O’Hara. Elokuvasta "Kaikki tämä ja taivas myös" hän oli parhaan naissivuosan Oscar-ehdokkaana.


title: Barbara O’Neil

text: Barbara O’Neil syntyi St. Louisissa 1910. Hän oli nuorin David ja Barbara O’Neilin neljästä lapsesta. Perhe kuului kaupungin yläluokkaan, sillä David oli rikas yritysjohtaja ja runoilija ja tämän isä Joseph oli ollut pankkiiri. Barbara-äiti oli puolestaan tunnettu suffragetti St. Louisissa. Perhe muutti vuonna 1920 St. Louisista ensin Berkeleyyn ja sitten Cos Codiin.


title: Barbara O’Neil

text: O’Neil opiskeli Sarah Lawrence Collegessa ja aloitti uransa näyttelijänä yliopiston näyttelijöissä. Broadway-debyttinsä hän teki vuonna 1930 näytelmässä "Saint’s Parade". Sen jälkeen O’Neil esiintyi monissa pienissä rooleissa vuosina 1932–1936. Orson Welles löysi hänet näytelmästä "Ten Millions Ghosts".


title: Barbara O’Neil

text: O’Neilin ensiesiintyminen Hollywoodissa oli elokuvassa "Äidin uhraus", jonka kuvaukset alkoivat huhtikuussa 1937. Hän teki sopimuksen Universal Picturesin kanssa ja teki yrityksen kanssa muun muassa elokuvat "Verinen linna" (1939), "The Sun Never Sets" (1939) ja "Huomispäivä on meidän..." (1939).


title: Barbara O’Neil

text: O’Neilin tunnetuin rooli oli elokuvassa "Tuulen viemää" (1939), jossa hän näytteli Scarlett O’Haran äitiä Ellen O’Haraa. Seuraavana vuonna O’Neilin rooli maanisena kreivitär de Praslinina elokuvassa "Kaikki tämä ja taivas myös" toi hänelle parhaan naissivuosan Oscar-ehdokkuuden.


title: Barbara O’Neil

text: O’Neil palasi 1940- ja 1950-luvuilla usestai Broadwaylle. Menestystä hän sai muun muassa Lillian Hellmanin näytelmistä "The Searching Wind", jota esitettiin 1944–1945, "Deep Are the Roots", jota esitettiin 1945–1946, ja "Affairs of State", jota esitettiin 1950–1952.


title: Barbara O’Neil

text: O’Neilin viimeinen elokuva oli "Nunnan tarina" (1959). Vaikka hänen elokuvauransa kesti yli 20 vuotta, hän näytteli vain 16 elokuvassa. Teatterista O’Neil jäi eläkkeelle vuonna 1960.


title: Barbara O’Neil

text: O’Neil tapasi miehensä Joshua Loganin näytellessään uransa alussa University Playersissa. He menivät naimisiin, mutta he erosivat myöhemmin.


title: Barbara O’Neil

text: O’Neil vietti viimeiset vuotensa kotonaan Carmelissa ja suvun tilalla Cos Cobissa. Siellä hän kuoli vuonna 1980 sydänkohtaukseen.


title: Auran Kultaseppä

text: Auran Kultaseppä Oy oli Turussa vuodesta 1913 aina 1990-luvulle toiminut jalometallialan teollisuus- ja kauppayritys. Sen perustivat 11 kultaseppää, hopeaseppää ja kaivertajaa osuuskunnaksi nimeltä Osuusliike Kultaseppä. Vuonna 1937 osuuskunta muutettiin osakeyhtiöksi nimeltä Auran Kultaseppä. Vuonna 1989 yrityksen osti Kultakeskus, joka siirsi tuotannon Hämeenlinnaan.


title: Auran Kultaseppä

text: Auran Kultaseppä Oy työllisti vuoden 1963 paikkeilla 225 henkeä. Ensimmäinen toimipaikka oli osoitteessa Eerikinkatu 2, kunnes 1920-luvun lopulla rakennettiin kolmikerroksinen pitkä tehdasrakennus osoitteeseen Kurjenkaivonkenttä 3. Tehdasta laajennettiin 1939 ja 1949. Se on nyttemmin purettu asuinkerrostalojen tieltä.


title: Auran Kultaseppä

text: Yrityksen 11 perustajaa olivat hopeaseppä Heikki Hurskainen, hopeaseppä Lauri Laakso, kultaseppä F. Laaksonen, kaivertaja Lauri Nordlund, hopeaseppä Frans Nieminen, kultaseppä V. F. Saarinen, kaivertaja T. Tammi, kultaseppä A. Toivonen, hopeaseppä H. Tolvanen, kultaseppä Yrjö Tähtinen ja kultaseppä Teemu Toukola, joka toimi osuuskunnan ensimmäisenä johtajana vuoteen 1945 saakka.


title: Auran Kultaseppä

text: Jalometallituotteiden valmistuksesta yritys eteni myös niiden myyntiin, kun 1930-luvulla yritys osti kultaseppä Savolaisen liikkeet Oulusta ja Kemistä, joista jälkimmäinen siirrettiin Poriin. Vuonna 1953 perustettiin Helsinkiin myyntikonttori Auran Kotka Oy ja vuonna 1955 Jyväskylään Päijänteen Kultaseppä Oy. Vuonna 1931 perustettiin myyntikonttori Pohjolan Kultaseppä Oy, josta pian tuli Turun Kultaseppä Oy. Se toimii edelleen Oulussa.


title: Auran Kultaseppä

text: Vuonna 1989 Hopeakeskus Oy (nyk. Kultakeskus Oy) osti Auran Kultaseppä Oy:n ja fuusioi sen pian itseensä.


title: Auran Kultaseppä

text: Auran Kultaseppä Oy:n pääsuunnittelijana vuosina 1971–1989 toimi Pekka Piekäinen. Hänen Tissot- ja Omega-kellomerkeille suunnittelemansa hopeiset korukellot olivat 1970-luvulla Auran Kultaseppä Oy:n ehkä kansainvälisesti tunnetuimpia tuotteita.


title: Heksakosaani

text: Heksakosaani eli n-heksakosaani (CH) on 26-hiilinen suoraketjuinen alkaani, jossa kaikki hiilet ovat sitoutuneet toisiinsa yksinkertaisella sidoksella. Se on huoneenlämmössä (20 °C) olomuodoltaan kiinteää, värittömän kiteistä ainetta. Heksakosaanin rakennekaava on CH(CH)CH, moolimassa 366,718  g/mol, sulamispiste 56,09 °C, kiehumispiste 415 °C, tiheys 0,8032 g/cm (vesi = 1,0 g/cm), taitekerroin 1,4497 ja CAS-numero 630-01-3. Heksakosaani ei käytännössä liukene veteen, mutta liukenee hyvin bentseeniin, kloroformiin ja ligroiiniin.


title: Heksakosaani

text: Yhdistettä esiintyy kasveissa ja kukkien tuoksuissa sekä semiokemikaalina eliöiden viestinnässä.


title: Hanna Smith

text: Hanna Smith (s. 1970) on vuonna 2017 perustetun Hybridiosaamiskeskuksen tutkimusjohtaja. Hän on aiemmin työskennellyt Helsingin yliopiston Aleksanteri-instituutissa tutkijatohtorina ja on Venäjä-asiantuntija.


title: Hanna Smith

text: Valtiopäiväneuvos Mikko Elo, entinen kansanedustaja SDP:n eduskuntaryhmästä kysyi julkisesti, onko Hybridiosaamiskeskuksella yhteyttä Airiston Helmen 300 viranomaisen 17 kohteeseen kohdistaman, Venäjän federaation pääministerin Dmitri Medvedevin Suomen vierailuun edeltävän ajankohdan valinnassa.


title: Kaisa Jouhki

text: Kaisa Jouhki (s. 7. heinäkuuta 1980) on suomalainen laulaja. Hän on syntynyt Sumatralla Indonesiassa.


title: Kaisa Jouhki

text: Jouhki tunnetaan erityisesti lappeenrantalaisen, vuonna 1999 perustetun metalliyhtye Battleloren laulajana. Battleloren laulajana hän on ollut vuosina 2000–2011 sekä uudelleen 2016 alkaen. Ensimmäisen kerran Jouhki levytti Battleloren kanssa yhtyeen "Dark Fantasy" -demolla vuonna 2000.


title: Kaisa Jouhki

text: Kaisa Jouhki on vieraillut myös muiden yhtyeiden levytyksillä. Vuonna 1998 hän oli mukana Gandalfin "Deadly Fairytales" -esikoislevyllä. Vuonna 2002 hän vieraili Kalibanin levyllä "The Tempest of Thoughts". Seuraavana vuonna hän lauloi Dawn of Relicin "Lovecraftian Dark" -levyllä kahdella raidalla. Vuosina 2009 ja 2013 (tässä järjestyksessä) Jouhki vieraili lisäksi Vigrid ja Loviatar -yhtyeiden levyillä.


title: Pekka Piekäinen

text: Pekka Piekäinen (1945–2004) oli suomalainen hopea- ja kelloseppä, joka toimi vuosina 1971–1989 turkulaisen Auran Kultaseppä Oy:n pääsuunnittelijana. Hän tuli tunnetuksi muun muassa hopeisista korukelloista, joita valmistettiin Turussa yhteistyössä sveitsiläisten kellotehtaiden kanssa. Myöhemmin hän perusti saman alan yrityksen PlatinOro Oy. Hänet palkittiin vuonna 1980 taideteollisuuden valtionpalkinnolla.


title: Pekka Piekäinen

text: Pekka Piekäisen isä oli kelloseppämestari Martti Piekäinen (1911–1978), jonka liike on toiminut vuodesta 1939 Helsingin Töölössä. Poika oli isänsä opissa ja valmistui Kelloseppäkoulusta vuonna 1965.


title: Pekka Piekäinen

text: Uransa alussa Piekäinen suunnitteli koruja Kaunis Korulle, Viikinniemelle sekä tanskalaiselle Viggo Wollnylle. Vuonna 1971 hän aloitti Auran Kultaseppä Oy:n pääsuunnittelijana. Hän suunnitteli yhtiölle monenlaisia hopeisia käyttöesineitä ja koruja. Niistä kansainvälisesti maineikkaimmiksi nousivat sveitsiläisille Omega-, Tissot- ja Lanco-yhtiöille tehdyt hopeiset kellonkuoret, joista valmistettuja korukelloja myytiin 1970-luvun puolivälissä eri puolilla maailmaa noin 35 000 kappaletta vuodessa. Piekäinen teki koruja muun muassa prinsessa Dianalle, ja hänen sanotaan olleen ainoa pohjoismaalainen suunnittelija, jonka koruja myytiin Tiffany-liikkeissä. J. A. Tarkiainen Oy:lle Pekka Piekäinen suunnitteli hopeaesineistön nimeltä JAT-Collection. Ornamon järjestämässä teetarjoiluun liittyvien esineiden suunnittelukilpailussa voiton vei Piekäisen hopeinen teepussin puristin.


title: Pekka Piekäinen

text: Kun Auran Kultaseppä Oy myytiin vuonna 1989 Hopeakeskukselle (nyk. Kultakeskus), Piekäinen jäi pois yrityksestä ja perusti Annakaisa Laakson kanssa oman yrityksen PlatinOro Oy:n Piikkiöön. Vuonna 1996 se muutti Turkuun, jossa se yhä toimii.


title: Pekka Piekäinen

text: Vuonna 1975 Piekäisen tuotannosta tehtiin näyttely Helsingin Finnish Design Centeriin. Näyttelyssä oli koruja ja kelloja sekä kodin hopeaesineitä. Vuonna 1980 Piekäinen sai taideteollisuuden valtionpalkinnon. Vuonna 2002 hänet valittiin vuoden kultasepäksi.


title: Pekka Piekäinen

text: Pekka Piekäinen kuoli vuonna 2004.


title: Elaine T. Marshall

text: Elaine Tettemer Marshall (s. ) on yhdysvaltalainen perijätär, yritysjohtaja ja miljardööri. Hän hallitsee lastensa kanssa rahastoja, joissa on 16 prosenttia Koch Industries -yrityskonsernin osakkeista. Nämä hän peri puolisoltaan J. Howard Marshallilta (1939–2006), joka oli puolestaan perinyt ne isältään James Howard Marshall II:lta (1905–1995). Huhtikuussa 2018 yhdysvaltalainen talousviestintäkonserni Bloomberg arvioi Elene Marshallin varallisuudeksi 16,2 miljardia dollaria. Talousjulkaisu Forbes sen sijaan jätti Marshallin jälleen pois vuoden 2018 miljardöörilistaltaan, vaikka on aiemmin tuonut esille hänen mittavan omaisuutensa.


title: Marian Ilitch

text: Marian Ilitch (s. 1933) on yhdysvaltalainen yritysjohtaja, perijätär ja miljardööri. Hän on Yhdysvaltain kolmanneksi suurimman pizzeriaketjun (Little Caesars) omistaja; tällä detroitilaisella yhtiöllä on yli 3 600 toimipistettä ja se teki 3,9 miljardin dollarin liikevaihdon vuonna 2016. Little Ceasarsin ohella Ilitchin perheellä on määräysvalta detroitilaisissa Motor City Casinossa, Detroit Tigers -baseballjoukkueessa, Detroit Red Wings -jääkiekkojoukkueessa, ja Olympia Entertainment -yhtiössä. Sijoituksia hallitaan Ilitch Holdings -holdingyhtiön välityksellä. Maaliskuussa 2018 yhdysvaltalainen talousjulkaisu Forbes arvioi hänen varallisuudekseen 5,2 miljardia dollaria.


title: Marian Ilitch

text:
Marian Ilitch on makedonialaisten maahanmuuttajinen tytär. Hän on leski, ja puoliso Mike Ilitchin (1929–2017) kanssa perhe sai seitsemän lasta.
Yhdessä edesmenneen puolisonsa kanssa Ilitch on lahjoittanut miljoonia dollareita hyväntekeväisyyteen. He perustivat Little Caesars Amateur Hockey -ohjelman (1968), joka on tarjonnut jääkiekkoilumahdollisuuksia kymmenille tuhansille lapsille ja nuorille. Little Caesars Love Kitchen -ohjelman puitteissa heidän yrityskonserninsa on jaellut yli kolme miljoonaa pizzaa. Ilitch Charities ja siihen liittyvien Detroit Red Wings -säätiön ja Detroit Tigers -säätiön kautta he ovat lahjoittaneet kymmeniä miljoonia dollareita rahaa tai vastaavaa tarpeessa oleville tahoille. Lisäksi pariskunta on lahjoittanut lähes 50 miljoonaa dollaria Detroitin Wayne State Universitylle.


title: Marian Ilitch

text: Marian Ilitch on palkittu useilla paikallisilla, kansallisilla ja kansainvälisillä tunnustuksilla.


title: Volkswagen Group MLB -pohjalevy

text: Volkswagen Group MLB -pohjalevy (saks. "Modularer Längsbaukasten") on Volkswagen Groupin käyttämä modulaarinen pohjalevy autoille, joissa moottori on sijoitettu pitkittäin. Se otettiin ensimmäisenä käyttöön Audi A5:ssä vuonna 2007. MLB:n etuja aiempiin pohjalevyratkaisuihin verrattuna ovat rakenteiden keveys, monikäyttöisyys ja alhaisemmat valmistuskustannukset.


title: Valopaikannin

text: Valopaikannin eli geolokaattori () on pieni elektroninen laite joka on kehitetty muuttolintujen muuttomatkan seuraamiseen auringon nousujen ja laskujen avulla. Sen avulla seurataan sellaisten lintujen muuttomatkoja joille GPS-paikantimet ovat liian raskaita tai joista ei tule rengastamalla havaintoja kovin paljon.


title: Valopaikannin

text: Valopaikannin yksinkertaisimmillaan koostuu valoanturista, muistipiiristä, nappiparistosta ja kellosta, edellä mainittujen lisäksi siinä saattaa olla mukana lämpötila-, kosteus- ja johtavuusanturi. Laitteiden paino on pienimmillään 0,3 grammaa, mutta niitä on myös painavempia isommille linnuille. Niiden akun kesto on 0,5–5 vuotta. Siinä ei ole lähetintä joka lähettäisi kerätyn datan ja sen vuoksi se on sopivin linnuille jotka palaavat samoille paikoille vuosittain.


title: Valopaikannin

text: Valopaikannin mittaa valoa ja se tallentaa valon määrää tietyin ajoin. Valon määrästä selvitetään auringon nousu- ja laskuajat joista voidaan päätellä keskipäivä. Laitteen kello on Greenwichin keskiajassa ja sen sekä laitteen keskipäivän eroituksesta voidaan päätellä pituuspiiri, päivän pituudesta taas saadaan leveyspiiri. Laitteen tarkkuus ei ole niin hyvä kuin GPS-paikannuksen, mutta sillä päästään noin 50–200 kilometrin tarkkuuteen.


title: Valopaikannin

text: Valopaikannin kiinnitetään lintuun joko selkään erilaisilla jostavasta materiaalista, esimerkiksi silikonikumista, tehdyillä valjailla tai muovisella renkaalla jalkaan, ja rengas voidaan lukita tipalla pikaliimaa jottei se lähde irti. Valoanturin pitää jäädä esille niin etteivät esimerkisi höyhenet estä valon pääsyä anturiin.


title: Valopaikannin

text: Valopaikantimella on Suomessa tutkittu ainakin vesipääskyn ("Phalaropus lobatus") muuttomatkaa josta ei ennen ole ollut tarkkaa tietoa. Lintujen kaakkomuuton tutkimisessa sitä on käytetty lintujen keskeisten talvehtimisalueiden kartoittamiseen Aasiassa, sekä muuttoreittien selvittämiseen jotta voitaisiin suojella pysähdys- ja levähdysalueita. Vesipääskyn lisäksi on pikkutyllin ("Charadrius dubius"), punavarpusen ("Erythrina erythrina"), viitakerttusen ("Acrocephalus dumetorum"), pikkusirkun ("Schoeniclus pusillus") ja pohjansirkun ("Schoeniclus rusticus") muuttomatkoja kaakkoon seurattu valopaikantimella.


title: Valopaikannin

text: Valopaikantimen kehittämisessä ovat olleet uranuurtajina insinööri Vsevolod Afanasyev ja British Antarctic Surveyn tutkijat jotka kehittivät ensimmäiset laitteet vuonna 1990 jättiläisalbatrossin ("Diomedea exulans") seuraamiseen ja tutkimiseen. Vaikka se ei ole napa-alueiden lähellä kovin luotettava laite niin sielläkin voidaan hämärän perusteella arvioida sijaintia. Valopaikantimessa on sen rajoitteisuuksista huolimatta hyvinä puolina sen keveys ja pitkäikäisyys. Se on myös esimerkiksi GPS-paikanninta edullisempi valmistaa.


title: Tikritin toinen taistelu

text: Tikritin toinen taistelu oli irakilaisen Tikritin kaupungin hallinnasta käyty taistelu 2. maaliskuuta–4. huhtikuuta 2015. Ääri-islamilainen Isis-järjestö oli vallannut kaupungin kesällä 2014 ja Irak aloitti hyökkäyksen sen takaisinvaltaamiseksi seuraavan vuoden puolella. Merkittävä rooli taisteluissa oli Kansan mobilisointiyksiköillä eli sekalaisella joukolla šiialaisia ryhmittymiä. Taistelu päätyi Irakin hallitusta tukevien joukkojen vallattua kaupungin huhtikuussa 2015. Tikrit oli ensimmäinen Isisiltä takaisinvallattu merkittävä kaupunki Irakin niin sanotun sunnikolmion alueella.


title: Tikritin toinen taistelu

text: Tikrit on kaupunki noin 130 kilometriä Irakin pääkaupunki Bagdadista luoteeseen. Sen asukkaiden valtaosa on sunnalaisia arabeja. Kaupunki tunnetaan Irakissa entisen diktaattori Saddam Husseinin kotikaupunkina, ja tähän liittyen sillä on suuri symbolinen arvo. Ääri-islamistinen Isis-järjestö valtasi kaupungin kesäkuussa 2014 pian Mosulin kukistumisen jälkeen. Järjestön asemiehet toteuttivat saman kuun puolella Camp Speicherin joukkomurhan, jossa sai surmansa 1 000 Irakin armeijan jäsentä.


title: Tikritin toinen taistelu

text: Irakin hallitus ilmoitti 1. maaliskuuta 2015 aloittavansa hyökkäyksen Tikritiin. Hyökkäykseen koottiin yhteensä noin 30 000 miestä, heistä noin 20 000 eri šiialaisista puoliaseellisista joukoista (Kansan mobilisointiyksiköt), 3 000–4 000 Irakin varsinaisen armeijan jäsentä ja 1 000–3 000 miestä sunnalaisista puolisotilaallisista ryhmittymistä. Kaupunkiin hyökkäsi noin 9 000 miestä loppujen miehittäessä pääasiassa puolustusasemia kaupungin ympärillä. Tikritin hyökkäystä johti kenraaliluutnantti Abdul al-Wahab al-Saadi. Merkittävä rooli taistelussa oli myös Iranilla. Taistelukentällä toimi noin 40 Quds-joukkojen upseeria ja heidän joukossaan kenraali Qasem Soleimani. Isisin vastaiselta koalitiolta ei aluksi haluttu tukea, mutta lopulta Irakin hallitus päätyi pyytämään Yhdysvaltoja ja Britanniaa tekemään ilmaiskuja Tikritissä. Kaupungissa olleesta Isis-järjestön taistelijoiden määrästä esitettiin huomattavasti toisistaan poikkeavia arvioita tuhannesta kolmeentoistatuhanteen. Todennäköisin luku lienee 2 000–3 000 taistelijaa taistelun alkaessa ja noin 1 000 kaupungin piirittämisen jälkeen.


title: Tikritin toinen taistelu

text: Taistelut Tikritissä alkoivat 2. maaliskuuta. Irakin joukot piirittivät kaupungin aluksi nopeasti, ja ainoat suuremmat kahakat käytiin Al-Alamin kaupungissa Tikritin koillispuolella. Kaupunki oli piiritetty al-Alamin kukistuttua 9. maaliskuuta. Alun nopean etenemisen teki mahdolliseksi Tikritiä ympäröivän seudun tasaisuus, mikä helpotti esimerkiksi ilmavoimien käyttöä vihollista vastaan. Suuren ylivoiman takia irakilaisten oli myös mahdollista vyöryttää Isisin taistelijoiden asemat. Eteneminen hidastui joukkojen saapuessa itse kaupunkialueelle, jossa joukkoja hidastivat tienvarsipommit ja puolustusasemiksi muutetut rakennukset. Vyöryttäminen pelkkään ylivoimaan luottaen oli tehottomampaa, ja monilta irakilaisislta puuttui kaupunkisodankäynnin koulutus. Hyökkäys pysäytettiin kaksi viikkoa sen alkamisen jälkeen kohonneiden tappioiden takia.


title: Tikritin toinen taistelu

text: Etenemisen vaikeuduttua Irakin hallitus myöntyi pyytämään koalitiota toteuttamaan ilmaiskuja. Koalition osallistuminen taisteluun johti Kataib Hizbollah- ja Asaib Ahl al-Haq -järjestöjen vetäytymiseen taistelusta. Molemmat järjestöt olivat Iranin tukemia. Hyökkäystä kuitenkin jatkettiin ilmaiskujen aloittamisen jälkeen. Taistelut Tikritissä päättyivät 4. huhtikuuta, jolloin irakilaiset komentajat tiedottivat viimeisten Isis-järjestön taistelijoiden hallitsemien tukikohtien kukistuneen.


title: Tikritin toinen taistelu

text: Tikrit oli ensimmäinen Irakin joukkojen takaisinvaltaama merkittävä kaupunki Irakin niin sanotun sunnikolmion alueella. Arviolta 700–1 000 Isis-järjestön taistelijaa oli saanut surmansa taistelun aikana ja 80 oli otettu vangiksi. Myös Irakin hallitusta tukevat joukot kärsivät raskaita tappioita. Taistelujen vielä kestäessä šiialaisten asejoukkojen uutisoitiin menettäneen vähintään 1 000 miestä kaatuneina.


title: Tikritin toinen taistelu

text: Noin 30 000 tikritiläistä oli joutunut pakenemaan taisteluja muualle ja suuret osat kaupungista olivat tuhoutuneet. Isis jätti jälkeensä myös suuren määrän räjähteitä ja miinoja, jotka oli raivattava valtauksen jälkeen. Hallituksen puolella olleita joukkoja on syytetty ryöstelyistä kaupungin valtauksen jälkeen. Valtauksen jälkeen pelättiin myös laajamittaisia kostomurhia, joilta kuitenkin vältyttiin.


title: Anatoli Rjabov

text: Anatoli Rjabov (16. huhtikuuta 1894 Itšalkin piiri, nykyinen Mordvan tasavalta – 23. toukokuuta 1938 Saransk) oli ersäläinen kielitieteilijä, professori, opettaja ja mordavalaisten kansallistunnon uudelleenkohottaja.


title: Anatoli Rjabov

text: Rjabov syntyi talonpojan perheeseen. Hän meni kouluun, mutta lopetti opintonsa isänsä kuolemaan. Vuonna 1912 hän aloitti filologian opinnot. Hän valmistui vuonna 1916 opiskeltuaan latinaa, englantia ja äidinkielensä sukukieliä viroa ja suomea. Kun hän oli työskennellyt neljä vuotta opettajana, hän alkoi järjestellä ersän ja mokšan kielten kouluopetusta. Vuonna 1923 Rjabov oli perustamassa mordavalaisten Sõrgozema-seuraa (suom. 'Herääminen'), jonka toimintaan liittyi myös kuorolaulantaa. Kuoroa johti Rjabov, ja radioesiintymisensä jälkeen kuoro sai valtavasti ihailijakirjeitä muilta mordvalaisilta ympäri Neuvostoliittoa.


title: Anatoli Rjabov

text: Mordvan tasavallan perustamisen jälkeen Saranskiin avattiin pedagoginen instituutti, jonne Rjabov siirtyi työskentelemään jättäen kuorotoiminnan. Ajan kuluessa Rjabov ansioitui erityisesti ersän kielen tuntijana ja kehittäjänä.


title: Anatoli Rjabov

text: Liianllinen aktiivisuus ersän kielen ja kulttuurin parissa kiinnitti kuitenkin NKVD:n huomion. Kesäkuun 5. päivä vuonna 1937 Rjabovista annettiin pidätysmäräys. Myös Anatolin vaimo pidätettiin. Heitä syytettiin vakoilusta Suomen ja Viron hyväksi. Anatoli Rjabov teloitettiin 23. toukokuuta 1938 osana Stalinin vainoja, joissa teloitettiin myös muuta mordvalaisälymystöä. Hänen hautapaikkansa on tuntematon.


title: Anatoli Rjabov

text: Rajabovin syntymäpäivää on juhlittu Virossa ersän kielen päivänä vuodesta 1998 alkaen.


title: USS Raleigh (C-8)

text: USS Raleigh (runkonumero C-8) oli Yhdysvaltain laivaston vuonna 1892 vesille laskettu Cincinnati-luokan panssarikansiristeilijä.


title: USS Raleigh (C-8)

text: Alus tilattiin 7. syyskuuta 1888 New York Navy Yardilta, missä köli laskettiin 19. joulukuuta 1889. Alus laskettiin vesille 31. maaliskuuta 1892 kumminaan rouva Alfred W. Haywood ja otettiin palvelukseen 17. huhtikuuta 1894 päällikkönään Merrill Miller. Aluksen rungon ja höyrykoneen tilauksen mukaiset valmistuskustannukset olivat 1 100 000 dollaria.


title: USS Raleigh (C-8)

text:
Alus viipyi ensimmäiset viisi kuukautta telakalla, kunnes se siirrettiin syyskuun alussa Hampton Roadsiin ja edelleen koeajoihin Chesapeake Bayhin. Tammikuussa 1895 alukselle asennettiin torpedoasema Newportissa Rhode Islandilla, mistä alus lähti 25. syyskuuta merelle liittyen Pohjois-Atlantin laivueeseen Karibialla pidettävään taisteluharjoitukseen. Kesäkuussa alus palasi New Yorkiin, mistä se lähti etelään kiertäen Floridaa palaten elokuussa. New Yorkissa alus käväisi telakalla ennen liittymistään laivueeseensa. Telakalta palattuaan alus oli kymmenen kuukautta Länsi-Atlantilla Uudesta Englannista aina Floridan salmeen.
Alus palautettiin palvelukseen 21. helmikuuta 1911 liitettynä Tyynenmeren reservilaivueeseen. Alus viipyi San Franciscossa aina joulukuuhun, jolloin se lähti Bremertoniin Washingtoniin. Aluksella alkoi nyt rauhallinen rauhan ajan palvelus.


title: USS Raleigh (C-8)

text: Alus lähti 6. joulukuuta 1913 Puget Soundista etelään, missä se liittyi laivastoon. Aluksen asemapaikka oli seuraavat neljä vuotta Meksikon satamissa erityisesti Manzanillossa, Mazatlanissa, La Pazissa ja Guaymasissa. Tuona aikana aluksen tehtävä satamien valvonnassa keskeytyi kahdesti., ensimmäisen kerran 6.-25. lokakuuta 1915 sen ollessa Ocosissa Guatemalassa ja toisen kerran Corintossa Nicaraguassa 1. huhtikuuta - 26. heinäkuuta 1916.


title: USS Raleigh (C-8)

text: Alus oli huollettavana Mare Islandilla, kun Yhdysvallat liittyi ensimmäiseen maailmansotaan. Alus lähti San Franciscosta toukokuun alussa 1917 ja se liittyi 5. kesäkuuta Newportissa Yhdysvaltain Atlantin laivaston vartiojoukkoihin (), jonka risteilijöiden 2. laivueeseen () se liitettiin. Alus partioi marraskuuhun asti Bostonin ja Norfolkin välillä, kunnes se siirrettiin Brasilian rannikolle.


title: USS Raleigh (C-8)

text: Alus saapui 12. joulukuuta Rio de Janeiroon ja se partioi 27. huhtikuuta 1918 asti Riosta Bahiaan Salvadoriin. Toukokuussa alus saapui Länsi-Afrikan rannikolle luovuttaen ampumatarvikkeita Liberian hallitukselle, minkä jälkeen se jatkoi Dakariin Ranskan Länsi-Afrikkaan. Alus lähti 18. toukokuuta kohti länttä palaten kuukauden lopulla valvomaan Rion ja Bahian välistä rannikkoa.


title: USS Raleigh (C-8)

text: Saman aikaisesti Saksan keisarikunnan laivaston sukellusveneitä havaittiin Yhdysvaltain itärannikolla, joten "Raleigh" määrättiin palaamaan Yhdysvaltoihin. Alus lähti 26. kesäkuuta Bahiasta ja se liittyi laivaston partio-osastoon Key Westissä Floridassa 21. kesäkuuta. Osaston mukana alus aloitti saattueiden suojaamisen Meksikonlahdella, Karibianmerellä ja Carolinan rannikolla. Alus jatkoi tehtävässä sodan päättymiseen saakka ja vuonna 1919 jatkoi tehtävässä Carolinan rannikolla.


title: USS Raleigh (C-8)

text: Alus siirrettiin 6. huhtikuuta Charleston Navy Yardille, missä aloitettiin valmistautuminen aluksen palveluksesta poistamiseksi. Alus poistettiin palveluksesta 21. huhtikuuta 1919 ja se myytiin 5. elokuuta 1921 romutettavaksi Henry A. Hitner's Sons Companylle Philadelphiaan.


title: USS Raleigh

text: USS Raleigh voi tarkoittaa seuraavia Yhdysvaltain laivaston aluksia:


title: Vivien Chen

text: Vivien Chen (nimi myös muodossa "Chen Wai Wai", s. 1958/1959) on hongkongilainen yritysjohtaja, perijätär ja miljardööri. Hänen isänsä oli Chen Din Hwan (1923–2012), jonka sairastuttua Alzheimerin tautiin vuonna 2009 Vivien Chen sai määräysvallan isänsä perustamassa ja alkujaan tekstiilialalla (Nan Fung Textiles) toimineessa yrityksessä, josta oli kehittynyt sittemmin Singaporen pörssissä (SGX) noteerattu ja erityisesti kiinteistösijoituksilla kasvanut Nan Fung Group (eli Nan Fung International Holdings Limited tytäryrityksineen). Vivian Chen toimi tämän konserniyhtiön hallituksen puheenjohtajana vuoteen 2016 saakka jättäytyen tämän jälkeen kunniapuheenjohtajaksi.


title: Vivien Chen

text: Maaliskuussa 2018 yhdysvaltalainen talousjulkaisu Forbes arvioi hänen varallisuudekseen 2,4 miljardia dollaria. Tämä poikkesi huomattavasti Bloombergin arviosta, jonka mukaan hänen varallisuutensa oli huhtikuun 2018 puolivälissä 5,7 miljardia dollaria. Forbesin mukaan Vivian Chen olisi kuitenkin esimerkiksi vuonna 2016 hävinnyt hänen äitinsä 2010 käynnistämän oikeudellisen kiistan perheen varallisuuden jakautumisesta, ja tämän seuraksena olisi ollut noin 1,1 miljardin dollarin hyvitysvelvollisuus; Bloombergin mukaan tämä oikeuskiista olisi ollut yhä kesken (huhtikuussa 2018).


title: Vivien Chen

text: Chen opiskeli muotisuunnittelua (design) San Fransiscossa Yhdysvalloissa. Hän on toiminut isänsä perustamassa, vuodesta 1986 lähtien perheen hallitsemassa yrityskonsernissa vuodesta 1981 lähtien. Hän asuu Hongkongissa, on eronnut, kolme lasta.


title: Iron Danger (peli)

text: Iron Danger on tulossa oleva yksinpeli kuvankauniilla taidetyylillä. Pelissä on sekoitus erilaisia genrejä: tarinarikas roolipeli, fantasia ja seikkailu sekoitettuna yhteen reaaliaikastrategiaa. Peli tapahtuu universumissa, jota on inspiroinut Pohjoismaiden mytologia ja modernit steampunk-tyylit. Pelaaja ottaa haltuunsa Kipuna-nimisen nuoren tytön, joka saa haltuunsa kyvyn uudelleenkelata aikaa ja päihittää kuolema. Pelaajan täytyy opetella käyttämään tätä kykyä suojellakseen ihmiskuntaa ja selvitä sodasta Kalevalan kaupungin ja Pohjolaisten armeijan välillä. Seikkailun aikana pelaajan joukkoon liittyvät kaksi kumppanihahmoa, joilla on omat taitonsa ja päämääränsä. Samasta universumista kertova sarjakuva on myös työn alla, jonka ensimmäisen osan on tarkoitus tulla julkaistuksi vuoden 2018 aikana.


title: Iron Danger (peli)

text: Pelin aikana pelaaja pystyy parantamaan niin taistelu- kuin ajankelaustaitojaan. Näitä parannuksia pystyy hankkimaan selvittämällä erilaisia taso-riippuvaisia haasteita, jotka on tehty erilaisten pelityylien ympärille.


title: Iron Danger (peli)

text: Iron Danger on tällä hetkellä pre-alphassa. Pelin arvioitu ilmestymisaika on vuodenvaihteessa 2018–2019.


title: Orange Mali

text: Orange Mali on vuonna 2003 perustettu malilainen tietoliikenneyhtiö. Se on ranskalaisen Orangen hallitseman senegalilaisen Sonatelin tytäryhtiö. Vuoteen 2006 saakka yhtiön nimi oli Ikatel.


title: Orange Mali

text: Orange Mali tarjoaa matkapuhelin-, Internet- ja mobiilimaksupalveluita. Vuoden 2016 lopussa sen verkko kattoi noin 95 % maan väestöstä ja 46 % pinta-alasta. Yhtiöllä oli 11,3 miljoonaa asiakasta, joista yli 99 prosentilla on prepaid-liittymä. Vuonna 2010 alkaneella Orange Money -maksupalvelulla oli 3,5 miljoonaa ja Internet-laajakaistapalvelulla lähes 191 000 asiakasta.


title: Orange Mali

text: Yhtiön osuus Malin mobiilimarkkinoista oli 64,8 % vuonna 2016. Sen kilpailijoita ovat Maroc Télécom -ryhmään kuuluva Sotelma/Malitel ja Planor-Monaco Télécom International -konsernin Alpha Télécommunication Mali. Orange on ainoa operaattori Malissa, jolla on 4G-verkko.


title: Abigail Johnson

text: Abigail ""Abby"" Pierrepont Johnson (s. ) on yhdysvaltalainen yritysjohtaja, perijätär ja miljardööri. Hän johtaa emoyhtiö FMR:n toimitusjohtajana isoisänsä Edward C. Johnson II:n perustamaa, noin 45 000 ihmistä työllistävää sijoitusyhtiötä Fidelity Investments, ja on hallituksen puheenjohtaja Fidelity Internationalissa. Hän omistaa noin 24,5 prosenttia FMR:stä. Maaliskuussa 2018 yhdysvaltalainen talousjulkaisu Forbes arvioi hänen varallisuudekseen 15,9 miljardia dollaria ja listasi hänet maailman yhdeksänneksi rikkaimmaksi naiseksi vuotuisella miljardöörilistallaan (listan 83. sija).


title: Abigail Johnson

text: Johnson nousi korkealle myös vaikutusvaltaa arvioivilla listoilla. Forbes sijoitti hänet vuoden 2017 maailman vaikutusvaltaisimpien naisten listallaan sijalle 7. Talousjulkaisu Fortune arvioi hänet Yhdysvaltain talouselämän 4. vaikutusvaltaisimmaksi naispuoliseksi yritysjohtajaksi.


title: Abigail Johnson

text: Johnson on suorittanut alemman korkeakoulututkinnon vuonna 1984 ja MBA-tutkinnon vuonna 1988 Harvard Business Schoolista. Hän on naimisissa, kaksi lasta.


title: Abigail Johnson

text: Myös Abigail Johnsonin isä (Edward Johnson, III) veli (Edward Johnson, IV) ja sisko (Elizabeth Johnson) ovat Forbesin kevään 2018 miljardöörilistalla.


title: Estrogeenireseptori

text: Estrogeenireseptori ("ER") on reseptori johon estrogeenit kiinnittyvät. Estrogeenireseptorista on kaksi tyyppiä: tyyppi 1 (alfa) ja tyyppi 2 (beta). Tyypin 2 reseptori löydettiin vasta vuonna 1995. Selektiivisiä estrogeenireseptorin muuntelijoita (SERM) on kehitetty. Näitä käytetään lääkkeenä osteoporoosin hoitoon. Estrogeenireseptoreilla on vaikutus rintasyövän kehittymiseen. Noin 80 prosentissa rintasyöpäsoluista on estrogeenireseptoreita.


title: Galaktinoli

text: Galaktinoli (CHO) on disakkarideihin kuuluva orgaaninen yhdiste. Galaktinolin rakenteessa on glykosidinen sidos inositolin ja galaktoosin välillä. Galaktinolia esiintyy useissa kasveissa.


title: Galaktinoli

text: Galaktinolia esiintyy useissa kasveissa, runsaasti muun muassa hernekasvien siemenissä. Ensimmäisen kerran tämä disakkaridi eristettiin sokerijuurikkaasta. Galaktinolia kasvit muodostavat galaktinolisyntaasientsyymin katalysoimana. Galaktinolisyntaasi on glykosyylitransferaaseihin kuuluva entsyymi ja muodostaa galaktinolia inositolista ja UDP-galaktoosista. Entsyymi vaatii toimiakseen mangaani-ioneja.


title: Galaktinoli

text: Galaktinoli toimii kasveissa muiden oligosakkaridien esiasteena, ja kasvit hyödyntävät sitä galaktoosiyksiköiden liittämiseen muihin sokereihin. Näitä reaktioita katalysoivat eräät glykosyylitransferaasit. Esimerkiksi galaktinolin ja sakkaroosin välisessä reaktiossa muodostuu raffinoosia, ja raffinoosin ja galaktinolin välisessä reaktiossa muodostuu stakyoosia. Galaktinoli voi myös toimia kasveissa hapettumisesta aiheutuvilta soluvaurioilta suojaavana yhdisteenä, koska se reagoi happiradikaalien kanssa.


title: Jacob Nilsson

text: Jacob Nilsson (s. 12. lokakuuta 1993) on ruotsalainen jääkiekkoilija, joka pelaa NHL-joukkue Chicago Blackhawksin organisaatiossa. Hän pelannee lähinnä AHL-joukkue Rockford IceHogsissa. Nilsson on pelipaikaltaan keskushyökkääjä, mutta hän osaa pelata myös laidassa.


title: Jacob Nilsson

text: Nilsson on Mörrums GoIS IK:n kasvatti. Hän siirtyi kaudeksi 2009–2010 Tingsryds AIF:n J18-junioreihin. Kaudella 2010–2011 Nilsson oli 11 osumallaan seuran J20-junioreiden toiseksi paras maalintekijä Filip Owessonin jälkeen. Kaudella 2011–2012 hän debytoi Tingsrydin miesten joukkueessa Ruotsin toiseksi korkeimmalla sarjatasolla HockeyAllsvenskanissa, jossa Nilsson pelasi 11 runkosarjaottelua tehden yhden syöttöpisteen. Varsinaisella tulokaskaudellaan 2012–2013 hän teki siellä 50 runkosarjaottelussa tehot 4+3=7 ja kymmenessä Kvalserien AS:n ottelussa yhden maalin. Tingsryd putosi kauden päätteeksi Ruotsin I-divisioonaan. Nilsson teki Tingsrydin kanssa kuitenkin kaksivuotisen jatkosopimuksen toukokuussa 2013.


title: Jacob Nilsson

text: Sekä kauden 2013–2014 että 2014–2015 päätteeksi Nilsson eteni Tingsrydin kanssa Kvalserien AS:ään saakka. Jälkimmäinen kausi päättyi joukkueen sarjanousuun Allsvenskaniin. Nilsson siirtyi kaudeksi 2015–2016 kuitenkin jatkamaan Allsvenskan-uraansa vuoden mittaisella sopimuksella Mora IK:hon. Huhtikuussa 2016 hän teki joukkueen kanssa vuoden mittaisen jatkosopimuksen. Kaudella 2016–2017 Nilsson oli Moran toiseksi paras maalintekijä ja kolmanneksi paras pistemies tehoilla 20+22=42. Joukkueen kausi päättyi sarjanousuun SHL:ään. Toukokuussa 2017 Nilsson teki Moran kanssa kolmivuotisen jatkosopimuksen.


title: Jacob Nilsson

text: SHL:n tulokaskaudellaan 2017–2018 Nilsson teki 40 runkosarjaottelussa tehot 8+10=18 ja neljässä karsintasarjan ottelussa tehot 1+2=3. Hänen tehonsa riittivät runkosarjassa Moran sisäisen pistepörssin neljänteen sijaan. Nilsson teki SHL-debyyttinsä runkosarjan avauskierroksella 16. syyskuuta 2017 vieraissa Frölunda HC:tä vastaan. Hän sai ottelussa jääaikaa 20.36 minuuttia, mikä oli Moran hyökkääjistä eniten. SHL-uransa avausmaalin Nilsson teki 19. lokakuuta 2017 Frölunda HC:tä vastaan. Hän pääsi Moran 3-4-voittomaalikilpailutappioon päättyneessä ottelussa pisteille joukkueen jokaisessa maalissa kerättyään myös kaksi syöttöpistettä.


title: Jacob Nilsson

text: Toukokuussa 2018 Nilsson teki vuoden mittaisen ja kaksisuuntaisen sopimuksen Chicago Blackhawksin kanssa.


title: Jacob Nilsson

text: Nilsson on pelannut Ruotsin A-maajoukkueessa kahdeksan ottelua tehopistein 4+1=5. Hän teki A-maajoukkuedebyyttinsä Euro Hockey Challengessa 5. huhtikuuta 2018 Norrköpingissä Slovakiaa vastaan. Nilsson sai ottelussa myös syöttöpisteen Carl Klingbergin tekemään ylivoimamaaliin. Hän avasi maalitilinsä A-maajoukkueessa kahdella osumalla neljännessä ottelussaan 14. huhtikuuta 2018 Rødovressa Tanskaa vastaan. Nilssonin ensimmäinen maali jäi Ruotsin 0-5-voittoon päättyneen ottelun ratkaisumaaliksi.


title: Milanon metro

text: Milanon metro () on metrojärjestelmä Milanossa, Italiassa. Järjestelmän neljän linjan yhteispituus on 101 kilometriä. Asemia on 113, joista suurin osa on maanalaisia. Metrolla kuljetaan noin 1,15 miljoonaa kertaa päivittäin.


title: Milanon metro

text: Ensimmäinen, punainen linja, avattiin vuonna 1964, vihreä vuonna 1969, keltainen 1990 ja violetti vuonna 2013. Viides, sininen linja on rakenteilla.


title: Milanon metro

text: Arkkitehdit Franco Albini, Franca Helg ja Bob Noorda saivat Compasso d’Oron muotoilupalkinnon vuonna 1964.


title: Diane Hendricks

text: Diane Marie Hendricks (s. 1947) on yhdysvaltalainen yrittäjä ja yritysjohtaja, elokuvatuottaja ja miljardööri. Hän perusti vuonna 1982 ABC Supply -yrityksen edesmenneen puolisonsa Ken Hendricksin (k. 2007) kanssa ja toimii nykyään yrityksessä hallituksen puheenjohtajana. ABC Supply on Yhdysvaltain suurin katto- ja julkisivumateriaalien sekä ikkunoiden tukkuliike. Hendricksin vuodesta 2013 täysin omistaman yrityksen kotipaikka on Beloit, Wisconsin. Yritys on kasvanut ostamalla kilpailijoitaan 2010-luvulla ja laajentamalla valikoimaansa myös rakennusten sisämateriaaleihin. Yrityksellä on 700 toimipistettä ja se teki 7,2 miljardin Yhdysvaltain dollarin liikevaihdon vuonna 2016. Maaliskuussa 2018 yhdysvaltalainen talousjulkaisu Forbes arvioi Diane Hendricskin omistusten arvoksi 5,5 miljardia dollaria.


title: Diane Hendricks

text: Hendricks omistaa lisäksi Hendricks Holding Companyn, jossa on kuorma-autoliikenteeseen, vakuutustoimintaan, lääkkeisiin, tuotantoon ja kierrätykseen liittyviä yrityksiä.


title: Diane Hendricks

text: Hendricks on syntyisin suurperheestä ja edesmenneen Ken Hendricksin leski. Hänellä on 7 lasta. Poliittisesti hän on republikaani ja on tukenut kotiosavaltionsa Wisconsin taloudellista kehitystä ja koulutusta.


title: Jonathan Andersson

text: Jonathan Andersson (s. 7. syyskuuta 1993 Valdemarsvik, Ruotsi) on ruotsalainen jääkiekkopuolustaja, joka pelaa SHL-joukkue Örebro HK:ssa.


title: Jonathan Andersson

text: Andersson on Valdemarsviks IF:n kasvatti. Hän siirtyi juniorina sittemmin HC Vita Hästeniin, josta Andersson jatkoi kaudeksi 2009–2010 Almtuna IS:n J18-junioreihin. Kaudella 2010–2011 hän oli J18 Elitissä joukkueen tehokkain puolustaja Robin Pressin kanssa tehoilla 4+9=13. Samalla kaudella Andersson oli myös Almtunan J20-junioreiden eniten maaleja tehnyt puolustaja sekä tehokkain puolustaja Victor Aronssonin kanssa tehoilla 7+13=20. Kaudeksi 2011–2012 hän siirtyi yhdessä joukkuetovereidensa Oscar Miltonin, Jens Ericssonin ja Victor Aronssonin kanssa AIK IF:n J20-junioreihin.


title: Jonathan Andersson

text: Kaudella 2012–2013 Andersson debytoi AIK:n Elitserien-joukkueessa, jossa hän pelasi 30 runkosarjaottelua tehden yhden syöttöpisteen. Andersson teki Elitserien-debyyttinsä runkosarjan avauskierroksella 13. syyskuuta 2012 vieraissa Timrå IK:ta vastaan. Maaliskuussa 2013 hän teki AIK:n kanssa vuoden mittaisen jatkosopimuksen. Kaudella 2013–2014 Andersson pelasi SHL:ssä (ent. Elitserien) 42 runkosarja- ja yhden Kvalserien-ottelun tehden neljä syöttöpistettä. Hän pelasi kauden aikana miesten pelejä myös neljä ottelua lainalla sarjatasoa alempana HockeyAllsvenskanin IK Oskarshamnissa. AIK putosi kauden päätteeksi Allsvenskaniin. Toukokuussa 2014 Andersson teki joukkueen kanssa vuoden mittaisen jatkosopimuksen.


title: Jonathan Andersson

text: Andersson oli kaudella 2015–2016 AIK:n paras syöttäjä ja tehokkain puolustaja tehoilla 7+25=32, joilla hän jakoi myös joukkueen sisäisen pistepörssin kolmannen sijan Jesper Frödénin kanssa. Andersson sijoittui koko Allsvenskanin puolustajien pistepörssissä toiseksi edellään vain Leksands IF:n Viktor Amnér. Hän voitti myös sarjan puolustajien tehotilaston lukemalla +20. SHL:n nousukarsintasarjassa Andersson jakoi AIK:n sisäisen piste- ja syöttöpörssin voiton Michael Lindqvistin kanssa tehoilla 2+4=6. Tammikuussa 2016 hän teki joukkueen kanssa kaksivuotisen jatkosopimuksen. Kaudella 2016–2017 Andersson pelasi runkosarjassa loukkaantumisen vuoksi vain 16 ottelua. SHL:n nousukarsintasarjassa hän jakoi AIK:n sisäisen tehotilaston voiton kolmen muun pelaajan kanssa lukemalla +4.


title: Jonathan Andersson

text: Kaudeksi 2017–2018 Andersson siirtyi kaksivuotisella sopimuksella SHL-joukkue Örebro HK:hon. Hän teki läpimurtonsa liigassa ja teki 48 runkosarjaottelussa tehot 3+14=17. Anderssonin SHL-uran avausmaali syntyi 21. lokakuuta 2017 Färjestad BK:ta vastaan.


title: Marjorie Rambeau

text: Marjorie Rambeau (15. heinäkuuta 1889 San Francisco, Kalifornia, Yhdysvallat – 6. heinäkuuta 1970 Palm Springs, Kalifornia, Yhdysvallat) oli yhdysvaltalainen teatteri- ja elokuvanäyttelijä. Hän aloitti uransa jo 12-vuotiaana sanfranciscolaisessa teatterissa ja näytteli vuosina 1914–1926 Broadwayllä. Rambeau esiintyi noin 50 elokuvassa ja oli kahdesti ehdokkaana parhaan naissivuosan Oscar-palkintoon.


title: Marjorie Rambeau

text: Marjorie Rambeau syntyi San Franciscossa 1889. Hänen isänsä Marcel Rambeau oli liikemies ja äitinsä Lilian Rambeau Yhdysvaltain länsiosien ensimmäisiä naislääkäreitä.


title: Marjorie Rambeau

text: Marjorie lähti äitinsä kanssa Nomen kultaryntäyksen aikoihin 1899 Alaskaan, mihin Lilian Rambeau perusti klinikan kullankaivajille, kauppiaille ja eskimoille. Yritys kuitenkin epäonnistui, sillä Nomessa ei luotettu vielä naislääkäriin.


title: Marjorie Rambeau

text: San Franciscossa Marjorie laitettiin tanssikouluun, koska hänen äitinsä halusi kömpelön tyttärensä liikkuvan sulokkaammin. Teatterituottaja näki Marjorien koulussa ja päätti antaa tytölle mahdollisuuden teatterissa. Marjorie oli 12-vuotias, kun hän näytteli ensimmäisen kerran sanfranciscolaisessa teatteriesityksessä.


title: Marjorie Rambeau

text: Marjorie Rambeau näytteli usean vuoden San Franciscon lisäksi Los Angelesin, Seattlen, Portlandin ja Vancouverin repertuaariteattereissa. Thornen–Southardin seurueen mukana hän tuli kesäkuun 1906 puolivälissä Dawson Cityyn. Rambeau jäi kuitenkin Yukoniin, kun suurin osa seurueesta lähti paluumatkalle heinäkuussa. Hän esiintyi erilaisissa tuotannoissa ja opetti paikallisia amatöörinäyttelijöitä syksyn 1906 ja talven 1906–1907.


title: Marjorie Rambeau

text: Rambeaun ensimmäinen esiintyminen New Yorkissa tapahtui vuonna 1913 Fifth Avenue Theatressa näytelmässä "Kick In". Se teki hänestä tähden, minkä ansiosta hän pääsi useisiin muihinkin tuotantoihin. Rambeau näytteli muun maussa näytelmissä "The Goldfish", "The Fortune Teller", "Miten haluatte", "The Road Together" ja "Cheating Cheaters". Hän oli mukana kaikkiaan 14:ssä Broadway-tuotannossa vuosien 1914–1926 välillä.


title: Marjorie Rambeau

text: Rambeaun viimeisen Broadway-näytelmän "Just Lifen" esittäminen loppui marraskuussa 1926. Sen jälkeen hänellä oli monia päärooleja kalifornialaisissa teatteriseurueissa. Hän siirtyi entistä vahvemmin myös elokuvien pariin, sillä hän teki Hollywoodissa syyskuun 1930 ja tammikuun 1932 välisenä aikana 14 elokuvaa. Niihin kuuluivat muun muassa "Satamakahvilan salaisuus" (1930) ja "The Easiest Way" (1931). Tammikuun 1932 alussa Rambeau ilmoitti jäävänsä eläkkeelle.


title: Marjorie Rambeau

text: Rambeau oli ollut eläkkeellä vain noin vuoden, kun Paramount Pictures ilmoitti tehneensä sopimuksen hänen kanssaan. Rambeau palasi joulukuussa 1932 Los Angelesiin kuvaamaan "Strictly Personal" -elokuvaa.


title: Marjorie Rambeau

text:
Rambeau esiintyi urallaan noin 50 elokuvassa. Nuoruudessaan hän näytteli kauniina tummana naisena usein romanttisissa päärooleissa, mutta vanhemmiten hän siirtyi monipuolisempiin rooleihin.
Rambeau oli kahdesti ehdokkaana Oscar-palkintoon. Ensimmäisen ehdokkuutensa parhaasta naissivuosasta hän sai vuonna 1941 elokuvasta "Kapea polku" ja toisen vuonna 1954 elokuvasta "En unohda sinua koskaan". Muita hänen merkittävimpiä elokuviaan ovat "Oklahoman musta kulta", "Kippari-Annie astuu laivaan", "Palooka", "Tupakkatie", "Broadway keskiyön jälkeen", "Muistojen lahti" ja "Tuhatkasvoinen mies".


title: Marjorie Rambeau

text: Rambeau oli kolmasti naimisissa. Hänen ensimmäinen miehensä Willard Mack oli näyttelijä ja näytelmäkirjailija, jonka kanssa hän meni naimisiin vuonna 1912. Rambeau haki avioeroa vuonna 1917 ja syytti miestään sopimattomasta käytöksestä erään naisen kanssa. Rambeaun toinen mies oli näyttelijä Hugh Dillman, jonka kanssa hän oli naimisissa 1919–1923, ja kolmas mies eläköitynyt liikemies Francis A. Gudger. Gudgerin ja Rambeaun liitto kesti Gudgerin kuolemaan 1967 asti eli yhteensä 45 vuotta.


title: Marjorie Rambeau

text: Marjorie Rambeau kuoli vuonna 1970 kotonaan Palm Springsissä. Hänet on haudattu miehensä kanssa pienelle Desert Memorial Parkin hautausmaalle, jossa lepää monia julkisuuden henkilöitä.


title: Marjorie Rambeau

text: Lähteet


title: Marjorie Rambeau

text: Lähde


title: Laura Mennell

text: Laura Mennell (s. 18. huhtikuuta 1980 Surrey) on kanadalainen näyttelijä. Hänet tunnetaan ehkä parhaiten televisiosarjoista "Alphas", "Haven", "The Man in the High Castle" ja elokuvasta "Watchmen".


title: Laura Mennell

text: Mennellillä on eurooppalaisia sukujuuria briteistä, ranskasta ja skotlannista. Mennell on kuvaillut itseään sanoin; ""teatteria rakastava draama-nörtti"". Hän on kasvissyöjä ja puhuu englannin lisäksi sujuvasti ranskaa.


title: Laura Mennell

text: Mennell on Roope Ankan äänenä tutuksi tulleen Alan Youngin serkku.


title: USS Cincinnati (C-7)

text: USS Cincinnati (runkonumero C-7) oli Yhdysvaltain laivaston vuonna 1892 vesille laskettu Cincinnati-luokan panssarikansiristeilijä.


title: USS Cincinnati (C-7)

text: Alus tilattiin 7. syyskuuta 1888 New York Navy Yardilta, missä köli laskettiin 29. tammikuuta 1890. Alus laskettiin vesille 10. marraskuuta 1892 kumminaan neiti S. Mosby ja otettiin palvelukseen 16. kesäkuuta 1894 päällikkönään Henry Glass. Aluksen rungon ja höyrykoneen tilauksen mukaiset valmistuskustannukset olivat 1 100 000 dollaria.


title: USS Cincinnati (C-7)

text: Alus poistettiin palveluksesta New Orlansissa 20. huhtikuuta 1919 ja myytiin 4. elokuuta 1921.


title: Wu Yajun

text: Wu Yajun (, ; s. 1964) on kiinalainen yrittäjä, yritysjohtaja ja miljardööri. Hän on liike- ja asuinkiinteistöjen sijoitusyhtiö Longfor Propertiesin suurin omistaja (44 prosentin osuudella), toimitusjohtajana ja hallituksen puheenjohtajana. Yritys toimii 35 kaupungissa useita tuotebrändejä käyttäen; brändejä ovat esimerkiksi Paradise Walk, Starry Street ja Moco. Yhtiön vuoden 2016 liikevaihto 8,3 miljardia dollaria ja sen osake noteerataan Hongkongin pörssissä. Hän oli aiemmin naimisissa yrityksen toisen perustajan, Cai Kuin kanssa. Wu on Kiinan kommunistisen puolueen jäsen. Maaliskuussa 2018 yhdysvaltalainen talousjulkaisu Forbes arvioi hänen varallisuudekseen 7,7 miljardia dollaria.


title: Wu Yajun

text: Yhdysvaltalainen talousjulkaisu Fortune luokitteli hänet maailman talouselämän kansainvälisten (ei-yhdysvaltalaisten) naisvaikuttajien 19. sijalle (2017).


title: Wu Yajun

text: Wu aloitti yliopisto-opinnot 16-vuotiaana. Hänellä on alempi korkeakoulututkinto (navigaatiotekniikka, 1984) Kiinan Xi’anissa toimivasta Luoteisesta polyteknisestä yliopistosta (). Hän työskenteli ensin neljä vuotta teknikkona instrumentteja ja mittalaitteita valmistavassa tehtaassa. Vuodesta 1988 lähtien hän toimi Kiinan rakennusministeriön kiinteistöteollisuutta käsittelevän julkaisun journalistina kuusi vuotta. Hän osti ensimmäisen asuntonsa Chongqing, mutta asunnon käyttöönotto viivästyi vuodella useiden suunnitteluvirheiden tai puutteiden vuoksi. Kokemuksistaan oppineena hän perusti vuonna 1994 (toisen lähteen mukaan 1993) kiinteistörakentamiseen keskittyvän yrityksen ex-miehensä kanssa. Tämä yhtiö oli Longfor Properties -yhtiön edeltäjä.


title: Matti Tuononen

text: Matti Tuononen on Äänekosken kaupunginjohtaja. Hän aloitti tehtävässään 1. lokakuuta 2015. Ennen valintaansa kaupunginjohtajaksi hän toimi Äänekosken vs. kaupunginjohtajana ja talousjohtajana vuodesta 2013 lähtien.


title: Riisu kokonaan

text: ”Riisu kokonaan” on Jannika B:n kappale ja single, joka julkaistiin 1. marraskuuta 2017. Kappaleen ovat säveltäneet Matti Mikkola sekä Emmanuel Laudic ja sanoittaneet Jannika B yhdessä Iisa Pajulan kanssa.


title: Riisu kokonaan

text: Kappale kertoo siitä kuinka ihmiset kantavat erilaisia naamioita. Eivätkä uskalla olla omia itsejänsä. Ja kuinka olemme paljaana haavoittuvaisia.


title: Riisu kokonaan

text: Toistaiseksi kappale on sijoittunut Billboardin Finland Digital Songs-listalle sijalle 5. sekä radiolistalle, jossa sen paras sijoitus on 15. sija.


title: USS Boston (1884)

text: USS Boston oli Yhdysvaltain laivaston vuonna 1884 vesille laskettu panssarikansiristeilijä.


title: USS Boston (1884)

text: Alus tilattiin osana niin kutsuttuja ABCD-aluksia John Roach and Sonsilta Chesteristä, missä köli laskettiin 15. marraskuuta 1883. Alus laskettiin vesille 4. joulukuuta 1884 ja otettiin palvelukseen 2. toukokuuta 1887 päällikkönään Francis M. Ramsay.


title: USS Boston (1884)

text: Alus makasi ankkurissa Puget Soundissa 15. kesäkuuta 1911 saakka, jolloin se lainattiin Oregonin naval militialle. Syyskuussa 1916 alus palautui laivaston hallintaan, mutta sitä ei palautettu palvelukseen ja se poistettiin alusluettelosta 3. toukokuuta 1917. Kolme viikkoa myöhemmin alus siirrettiin United States Shipping Boardille, mistä se palautettiin laivastolle kesäkuussa 1918. Nyt alus muutettiin vastaanottoalukseksi.


title: USS Boston (1884)

text: Alus palautettiin palvelukseen Mare Island Naval Shipyardilla 16. joulukuuta 1918. Pian tämän jälkeen alus hinattiin San Franciscoon, missä se oli seuraavat 27 vuotta. Alus nimettiin 9. elokuuta 1940 uudelleen "Despatchiksi", jotta nimi vapautuisi valmistuvalle raskaalle risteilijälle CA-69. Aluksen runkonumeroksi vaihdettiin 17. helmikuuta 1941 IX-2. Alus hinattiin 8. huhtikuuta 1946 San Franciscosta merelle ja upotettiin. Alus poistettiin alusluettelosta 17. huhtikuuta.


title: Jamo Niemi

text: Jamo Niemi (oik. Jari-Matti Niemi, s. 3. tammikuuta 1972) on ähtäriläinen laulaja, esiintyjä ja juontaja. Hän aloitti 1980-90-lukujen taitteessa laulajan uransa ähtäriläisessä Surmanajotivoli-yhtyeessä, joka solmi levytyssopimuksen Warner Musicin kanssa 90-luvun puolivälissä. Tuon jälkeen Niemi on vaikuttanut muun muassa Laiska Koira -yhtyeessä ja tehnyt paljon keikkoja trubaduurina, duo-kokoonpanoissa sekä muissa yhtyeissä. Niemi on tehnyt myös teatteria ja esiintynyt musikaaleissa Rockville, Brian Carr (2013), Hääkeikka ja Robin Harma (2016-2017). Lisäksi hän on ollut mukana useassa muussa teatteriproduktiossa kotiseudullaan Ähtärissä.


title: Jamo Niemi

text: Niemen ensimmäinen single "Kiitollinen" julkaistiin vuoden 2017 loppupuolella levy-yhtiön Heremusicin kautta. Jamo Niemen toinen single "Turkoosiin" julkaistiin suoratoistopalveluissa 12.9.2018.


title: Jamo Niemi

text: Jamo Niemi on avioliitossa ja neljän lapsen isä.


title: Radiumtytöt

text: Radiumtytöt (eng. Radium Girls) oli joukko noin 1920-luvulla Yhdysvalloissa tehtaassa työskenteleviä naisia, jotka saivat työnsä vuoksi radiumin käsittelystä säteilymyrkytyksen. Naiset maalasivat tehtaassa kelloja pimeässä hohtavalla radiumia sisältävällä maalilla.


title: Radiumtytöt

text: Naisille oli kerrottu maalin olevan harmitonta ja että heidän pitäisi kostuttaa maalipensseliä huulillansa ennen kellojen maalaamista, jotta jälki olisi tarkkaa. Tästä syystä he usein saivat elimistöönsä tapavan määrän radiumia. Osa naisista käytti hohtavaa maalia myös huulipunana ja kynsilakkana, sekä maalasivat sillä joskus jopa hampaansa.


title: Radiumtytöt

text: Osa New Jerseyssä työskennelleistä naisista haastoivat työantajansa oikeuteen saatuaan oletetusti oireita tekemästään työstä, mutta he hävisivät oikeudessa. Illinoissakin työskennelleet naiset haastoivat työnantajansa, ja voittivat jutun vuonna 1938.


title: Radiumtytöt

text: The United States Radium Corporation tuotti pimeässä hotavia kelloja sotilaille maailmansotien aikoina. Yritys palkkasi naisia käsittelemään radioaktiivista radiumia, ja antoivat heidän käsitellä sitä ilman minkäänlaisia turvavarusteita siitä huolimatta, että radioaktiivisen säteilyn terveysvaikutukset tiedettiin jo.


title: Radiumtytöt

text: USA:ssa ja Kanadassa palkattiin yhteensä jopa 4000 naista maalaamaan kelloja. Naiset maalasivat yli 200 kelloa päivässä kostuttaen pensseliä huulillansa useita kertoja yhtä kelloa maalatessa. Koska radiumia sisältävän maalin haittavaikutuksista ei kerrottu naiset maalasivat sillä kehoaan huvin vuoksi. Moni tehtaan työntekijä sairastui ja osa kuoli radiumin takia. Radiumin takia kuolleiden tarkkaa lukumäärää ei tiedetä.


title: Radiumtytöt

text: Radium Dial Companyn työntekijät maalasivat myös kelloja. Yritys perustettiin U.S. Radium Co:ta myöhemmin, ja sinne palkatut työntekijät eivät vielä olleet tietoisia New Jerseyssä tapahtuneista kohuja nostattaneeista oikeusjutuista. Kun Radium Dial Co:n naiset kuulivat jutuista ja kyseenalasitivat radiumin turvallisuuden, vakuuttelivat työnantajat heitä siitä, että New Jerseyn naisten oireet eivät johtuneet radiumista.


title: Radiumtytöt

text: Tehtaan työntekijät kärsivät useista sairauksista kuten anemiasta, nekroosista eli solukuolemasta etenkin leuassa, sekä luiden heikkenemisestä. Tehtaat kielsivät työntekijöiden sairauksien johtuvan altistumisesta radiumille, ja useat lääkärit sekä hammaslääkärit salasivat tietoja yritysten pyynnöstä. Lääkäreiden pyydettiin kertomaan sairauksien ja kuolemien johtuvan muista syistä kuten sukupuolitaudeista, etenkin kupasta. Seksitaudit olivat pahamaineisia siihen aikaan, ja syyttämällä naisia niistä yritettiin samalla tahrata heidän mainetta.


title: Radiumtytöt

text: Kun radiummaalin keksijä Sabin A. Von Sochocky sairastu itsekin radiumin takia, hän alkoi tukea tehtaiden naisia heidän lakijutuissaan. Hän kuoli vuonna 1928 ja oli 16 tiedetty radiumin takia kuollut.


Radiumtytöt


title: Niagara (kappale)

text: Niagara on Jannika B:n kappale, joka julkaistiin 15. huhtikuuta 2016.


title: Niagara (kappale)

text: Jannika B julkaisi pitkän tauon jälkeen jälleen musiikkia. Niagara biisi on Regina-yhtyeen Iisan kirjoittama, Egotripin Knipin säveltämä ja Jukka Immosen sekä Eppu Kososen tuottama kappale. Kappale poikkeaa muista Jannika B:n kappaleista siten, ettei hän ole itse sitä kirjoittanut.


title: Niagara (kappale)

text:
Niagara kappale kertoo kuitenkin pelokkaammasta ja epävarmemmasta Jannikasta.
Kappaleeseen on myös kuvattu musiikkivideo jonka on ohjannut Viivi Huuska.


title: Kristeligt Dagblad

text: Kristeligt Dagblad on tanskalainen Kööpenhaminassa julkaistava sanomalehti.


title: Kristeligt Dagblad

text: Lehti perustettiin vuonna 1896 osittain reaktiona siihen mediahuomioon, jota neljän hukkuneen kalastajan hautajaisissa pidetty ruumissaarna oli saanut osakseen. Sen pitänyt pastori koki, että saarna oli väärinymmärretty ja häntä oli siteerattu väärin. Herätysliikejärjestö Indre Mission tulkitsi tämän vuoksi tarvittavan kristillistä sanomalehteä. Lehti ajateltiin myös aseeksi kulttuuriradikalismia ja jumalattomuutta vastaan.


title: Kristeligt Dagblad

text: Ensimmäiset vajaa 20 vuotta lehti oli pitkälti epäpoliittinen ja keskittyi uskonnollisiin ja moraalisiin kysymyksiin. Vuosina 1914-1932 lehden levikki kasvoi ja aihepiiri laajeni, ja vuonna 1935 se katkaisi siteensä Indre Missioniin laajentaen aihepiirejään politiikkaan ja kulttuuriin säilyttäen edelleen poliittisen riippumattomuutensa. Päätoimittaja Gunnar Helweg-Larsenin kansallinen linja vuosina 1936-1941 lehden lukijamäärä kasvoi, mutta se menetti asemiaan vuoden 1950 jälkeen kun tuli tavalliseksi tilata vain yhtä sanomalehteä. Vuoden 1960 jälkeen lehden linja on jatkuvasti uudistunut sen ottaessa lehteen uusia aiheita. Vuosituhannen vaihteessa ei-tunnustuksellisten uskonnollisten aiheiden käsittely lisääntyi.


title: Skumppalaulu

text: Skumppalaulu on Jannika B:n kappale ja single, joka julkaistiin 19. lokakuuta 2016.


title: Skumppalaulu

text: Jannika B:n mukaan biisi on syntynyt vanhoja päiväkirjoja selaillessa. Laulun tarina perustuu tositapahtumiin. Kyseinen biisi ei yltänyt ollenkaan listosijoituksiin.


title: William Huggins

text: Sir William Huggins (7. helmikuuta 1824, Lontoo – 12. toukokuuta 1910, Lontoo) oli englantilainen tähtitieteilijä joka tunnettu parhaiten hänen uraauurtavasta työstään astronomisessa spektroskopiassa hänen vaimonsa kanssa.


title: William Huggins

text: Huggins rakennutti oman observatorion Lontoon Tulse Hilliin vuonna 1856. Vuonna 1859 hän alkoi soveltamaan Robert Bunsenin ja Gustav Kirchhoffin kehittämää spektroskopiaa tähtitieteessä. Hän julkaisi vuonna 1863 ensimmäiset spektroskooppiset havaintonsa jotka todistivat että tähdet sisältävät samoja alkuaineita kuin aurinko ja maa. Vuonna 1864 erilaisita kaasusumuista tekemiensä spektroskooppisien havaintojen perusteella hän pystyi osoittamaan että ne koostuivat pelkästään hehkuvista kaasuista eivätkä tähtien joukoista. Hän sai myös pian tämän jälkeen tutkituksi komeettojen spetrejä ja löysi niistä hiilivetyjä.


title: William Huggins

text: Tärkeimmän keksintönsä hän kuitenkin vuonna 1868 kun hän ensimmäisenä määritteli spektriviivoissa esintyvän punasiirtymän avulla maasta poispäin liikkuvan tähden nopeuden.


title: William Huggins

text: Vuoden 1875 jälkeen Huggins teki töitä pääasiassa Margaret Hugginsin kanssa. Vuonna 1897 William Huggins lyötiin ritariksi.


title: Olof Ottelin

text: Karl Olof Ottelin (3. toukokuuta 1917 Helsinki – 9. helmikuuta 1971 Helsinki) oli suomalainen sisustusarkkitehti ja kalustesuunnittelija, joka toimi 1950-luvulla Stockmannin huonekaluosaston johtajana ja pääsuunnittelijana.


title: Olof Ottelin

text: Ottelin aloitti vuonna 1939 opinnot Taideteollisuuden keskuskoulussa, mutta joutui keskeyttämään opintonsa jatkosodan vuosiksi 1941–1944 asevelvollisuuden takia. Hän valmistui sisustusarkkitehdiksi 1946 ja aloitti Stockmannin piirustuskonttorissa 1948. Hän toimi yhtiön huonekaluosaston johtajana 1953–1954 ja sisustusosastojen taiteellisena johtajana vuodesta 1955 kuolemaansa 1971 saakka.


title: Olof Ottelin

text: Ottelinin tunnetuimpia tuotteita ovat modernistiset puutuolit kuten "Status, Camillo, Nero, Kaleva" ja "Othello". Hän suunnitteli myös kaapisto- ja hyllystöjärjestelmiä ja laajoja sisustuskokonaisuuksia eri kohteisiin. Niitä olivat muiden muassa Helsingin ruotsinkielinen työväenopisto, Königstedtin kartano, Lahden Seurahuone, Porin kaupungintalo ja Laulumiesten talo Etu-Töölössä. Vuonna 1952 Olof Ottelin suunnitteli Helsingin ruotsinkielisen kauppakorkeakoulun kalustuksen yhdessä Lisa Johansson-Papen (valaisimet), Yki Nummen (väritys) ja Dora Jungin (tekstiilit) kanssa. Vuonna 1949 pidetyillä ensimmäisillä sodanjälkeisillä huonekalumessuilla Vanhassa messuhallissa Stockmann esitteli Ottelinin suunnitteleman osaston, jonka teemana oli pienen arava-asunnon sisustus. Ottelin teki suunnittelutyötä myös tapettitehdas Pihlgren & Ritolalle ja televisiovalmistaja Helvarille.


title: Olof Ottelin

text: Olof Ottelin tunnettiin myös pilapiirtäjänä, jonka piirroksia julkaistiin "Kaunis Koti" -sisustuslehdessä, Yleisradion suorissa tv-ohjelmissa sekä ruotsinkielisissä julkaisuissa "'Nya Pressen, Lucifer, Astra" ja "Nordisk Medicin". Hän myös kirjoitti artikkeleita muun muassa "Arkkitehti"-lehteen.


title: Olof Ottelin

text: Tammi-helmikuussa 1989 Amos Andersonin taidemuseo järjesti Olof Ottelin huonekaluista ja piirroksista näyttelyn.


title: USS Charleston (C-2)

text: USS Charleston (runkonumero C-2) oli Yhdysvaltain laivaston vuonna 1888 vesillelaskettu panssarikansiristeilijä.


title: USS Charleston (C-2)

text: Aluksen tilaus vahvistettiin 3. maaliskuuta 1885 annetulla lailla ja se tilattiin Union Iron Worksiltä San Franciscosta, missä köli laskettiin 20. tammikuuta 1887. Alus laskettiin vesille 19. heinäkuuta 1888 kumminaan rouva A. S. Smith ja otettiin palvelukseen 26. joulukuuta 1889 päällikkönään G. C. Remey.


title: USS Charleston (C-2)

text: Alus lähti 10. huhtikuuta 1890 Mare Islandin telakalta liittyäkseen Tyynenmeren laivueeseen lippulaivana. Alus kuljetti matkalla kuolleen Havaijin kuninkaan Kalakauan ruumiin Honoluluun. Alus osallistui 8. toukokuuta - 4. kesäkuuta 1891 chileläisen höyryaluksen "Itatan" etsintöihin. Alus oli Aasian laivueen lippulaivana 19. elokuuta - 31. joulukuuta 1891, minkä jälkeen se oli jälleen Tyynenmeren laivueessa aina 7. lokakuuta 1892 asti. Alus matkasi itärannikolle vieraillen matkalla useissa Etelä-Amerikan satamissa.


title: USS Charleston (C-2)

text: Alus ajoi 2. marraskuuta 1898 kartoittamattomaan riuttaan lähellä Camiguinin saarta Luzonin pohjoispuolella. Alus vaurioitui korjauskelvottamaksi ja se miehistö jätti sen perustaen leirin läheiselle saarelle, mistä miehistö siirtyi myöhemmin Camiguinille. Apua hakemaan lähetettiin aluksen pursi ja "USS Helena" saapui 12. marraskuuta noutamaan haaksirikkoiset.


title: Protarás

text:
Protarás () on Paralímnin kaupungin kaupunginosa Famagustan alueella Kyproksen tasavallassa Kyproksen saarella. Se sijaitsee saaren kaakkoisrannikolla noin seitsemän kilometriä kaakkoon Paralímnistä ja noin viisi kilometriä koilliseen Agía Nápasta.
Protarás on kehittynyt turistialueeksi 1980-luvulta lähtien, ja alueella on lukuisia hotelleja. Protaráksen ranta-alue on noin viisi kilometriä pitkä.


title: Habib Nurmagomedov

text: Habib Abdulmanapovitš Nurmagomedov (s. 20. syyskuuta 1988 Dagestan ASNT, Neuvostoliitto) on venäläinen vapaaottelija. Hän on UFC:n kevytsarjan mestari huhtikuusta 2018 lähtien. Nurmagomedov on myös kaksinkertainen Combat Sambon maailmanmestari.


title: Habib Nurmagomedov

text: Nurmagomedov siirtyi sambouransa aikana vapaaottelun pariin ja otteli ensimmäisen ammattilaisottelunsa 13. syyskuuta 2008 Ukrainassa. Hän voitti ottelunsa triangelikuristuksella ensimmäisessä erässä Vusal Bayramovia vastaan.


title: Habib Nurmagomedov

text: Nurmagomedov osallistui seuraavaksi Pankration Atrium Cupin turnaukseen lokakuussa 2008, joka pidettiin Moskovassa. Hän voitti turnauksen kaikki kolme ottelua tuomariäänin ja vei mestaruuden.


title: Habib Nurmagomedov

text: Turnauksen jälkeen Nurmagomedov otteli kahden ottelun verran Tsumada Fighting Championshipissa, jossa hän voitti molemmat ottelunsa teknisellä tyrmäyksellä. Kumpikin ottelu käytiin samana päivänä elokuussa 2009. Said Akhmedia vastaan ottelu päättyi jo ensimmäisessä erässä, kun Eldar Eldarovia vastaan ottelu päättyi toisessa erässä.


title: Habib Nurmagomedov

text: Marraskuussa 2009 Nurmagomedov siirtyi ottelemaan Venäjän suurimaan vapaaotteluorganisaatioon M-1 Globaliin. Hän oli otellut tilastolla 6–0 tilastolla ja kohtasi ensimmäisessä ottelussaan Šahbulat Šamhalajevin. Nurmagomedov voitti ottelun käsilukolla ensimmäisen erän lopussa.


title: Habib Nurmagomedov

text: 2010 hän otteli yhen ottelun Golden Fist organisaatiossa kesäkuussa, jossa hän voitti Ali Bagovin tuomariäänin. Syyskuussa Nurmagomedov otteli toisen kerran M–1:ssä, jossa hän voitti Vitaliy Ostroskiyn teknisellä tyrmäyksellä ensimmäisen erän lopulla.


title: Habib Nurmagomedov

text: Helmikuussa 2011 hän otteli viimeisen ottelunsa M–1:ssä Alexander Agafonovia vastaan, jonka hän voitti teknisellä tyrmäyksellä kulmamiehen lopetuksella.


title: Habib Nurmagomedov

text: Huhtikuussa 2011 Nurmagomedov siirtyi ProFC:hen, jossa hänen ensimmäinen vastustaja oli Said Khalilov. Nurmagomedov voitti ottelun kimuralla ensimmäisessä erässä. Toukokuussa hän otteli jo seuraavan kerran Ashot Shaginyania vastaan, jonka Nurmagomedov voitti teknisellä tyrmäyksellä lyönnein ensimmäisessä erässä. Hän jatkoi voittokulkuaan heinäkuussa, jolloin Nurmagomedov voitti Kadzhik Abadzhyan triangelikuristuksella ensimmäisen erän lopussa. Elokuussa Nurmagomedov voitti myös Khamiz Mamedovin ensimmäisessä erässä triangelikuristuksella. Syyskuussa hän voitti kolmannen ottelunsa peräkkäin triangelikuristuksella tällä kertaa Vadim Sandulskiyta vastaan ensimmäisessä erässä. Lokakuussa Nurmagomedov otteli viimeisen kerran ProFC:ssä, jolloin hän sai vastaansa Arymarcel Santosin. Nurmagomedov voitti ottelunsa edellisten otteluiden tapaan ProFC:ssä ensimmäisessä erässä. Tällä kertaa tuloksena tekninen tyrmäys.


title: Habib Nurmagomedov

text: Marraskuussa 2011 UFC ilmoitti tehneensä kuuden ottelun sopimuksen Nurmagomedovin kanssa, joka oli otellut tilastolla 16–0. Hän otteli ensimmäisen ottelunsa tammikuussa 2012 Kamal Shalorusia vastaan, jonka Nurmagomedov voitti takakuristuksella kolmannessa erässä. Heinäkuussa hän kohtasi kokeneemman Gleison Tibaun, jonka Nurmagomedov voitti tuomariäänin (30–27, 30–27, 30–27).


title: Habib Nurmagomedov

text: 2013 Nurmagomedov otteli kolmesti, joista ensimmäinen oli tammikuussa Thiago Tavaresia vastaan, jonka hän voitti tyrmäyksellä lyönnein ja kyynärpääosumin ensimmäisessä erässä. Ottelun jälkeen hänen vastustajansa jäi kiinni kielletyistä aineista. Toukokuussa Nurmagomedov kohtasi Abel Trujillon. Ennen ottelua hän epäonnistui olemaan sallitussa painorajassa ja ottelu käytiin ilman painoluokkaa. Nurmagomedov voitti ottelun tuomariäänin (30–27, 30–27, 30–27), jossa hän teki UFC:n yhden ottelun ennätyksen alasvienneissä. Nurmagomedov sai 21 onnistunutta alasvientiä. Syyskuussa hän voitti vielä Pat Healyn tuomariäänin (30–27, 30–27, 30–27).


title: Habib Nurmagomedov

text: 2014 Nurmagomedov otteli vain kerran, jolloin hän kohtasi huhtikuussa uransa ensimmäisen kevytsarjan top-10 parhaan joukkoon lukeutuneen Rafael dos Anjosin. Kamppailu päättyi Nurmagomedov voittoon tuomariäänin (30–27, 30–27, 30–27).


title: Habib Nurmagomedov

text: 2016 Nurmagomedov palasi vuoden tauon jälkeen ja kohtasi entisen Bellator kevytsarjan turnauksen mestarin Darrell Horcherin, joka otteli ensimmäistä kertaa UFC:ssä. Nurmagomedov painoi toistamiseen yli sallitun painorajan, jonka vuoksi hän sai palkkiosakkoja virheestään. Hän kuitenkin voitti kamppailun teknisellä tyrmäyksellä toisessa erässä lyötyään Horcheria matolla alasviennin päätteeksi. Marraskuussa Nurmagomedov otteli toisen kerran tällä kertaa toista kärkisijoitettua ottelijaa Michael Johnsonia vastaan. Hän voitti kamppailun kolmannessa erässä kimuralla.


title: Habib Nurmagomedov

text: 2017 Nurmagomedov otteli tuona hetkenä neljänneksi parasta kevytsarjan ottelijaa Edson Barbozaa vastaan, jota pidetään yhtenä UFC:n parhaista pystyottelijoista. Nurmagomedov onnistui voittamaan ottelun selkeällä dominoinnilla tuomariäänin (30-25, 30-25, 30-24). Hänet palkittiin ottelusta myös Illan suoritus bonuksella.


title: Habib Nurmagomedov

text: 7. huhtikuuta 2018 Nurmagomedovin oli määrä otella Tony Fergusonia vastaan vapaana olleesta UFC:n kevytsarjan mestaruudesta. Kummallakin ottelijalla oli pisin voittoputki alla, mutta Ferguson loukkaantui kolme päivää ennen ottelua. Nurmagomedovin vastustajiksi oli aluksi kaavailtu Max Hollowayta, mutta oltuaan lopulta kykenemätön ottelemaan lääkärien mielestä tilalle asettui muiden ehdokkaiden joukosta Al Iaquinta. Mestaruusottelu käytiin UFC 223 -tapahtumassa Brooklynissa, Barclays Centerissä. Nurmagomedov voitti mestaruuden tuomariäänin (50–44, 50–43, 50–43), jonka myötä hänestä tuli samalla ensimmäinen venäläinen UFC-mestari.


title: Habib Nurmagomedov

text: Nurmagomedov puolusti mestaruuttaan ensimmäisen kerran 6. lokakuuta 2018 entistä kevytsarjan mestaria Conor McGregoria vastaan ja voitti tämän kuristuksella ottelun neljännessä erässä. Ottelun jälkeen Nurmagomedov hyökkäsi McGregorin taustajoukkojen kimppuun ja paikalle jouduttiin hälyttämään poliiseja lopettamaan yleiseksi tappeluksi eskaloitunut tilanne. Nevadan urheilukomissio rankaisi tapahtuneesta häntä tammikuussa 2019 yhdeksän kuukauden ottelukiellolla (ottelupäivästä alkaen) ja 500 000 dollarin sakolla. Kilpailukiellon pituus voi kuitenkin lyhentyä kuuteen kuukauteen, jos hän suostuu osallistumaan kiusaamisen vastaiseen työhön yhdessä Las Vegasin poliisin kanssa.


title: Volkswagen Polo Playa

text: Volkswagen Polo Playa on Volkswagenin vuosina 1996–2002 Etelä-Afrikan markkinoille valmistama pieni henkilöautomalli. Se oli uudelleennimetty SEAT Ibiza, joten se erosi muilla markkinoilla myydystä Polo-mallista.


title: Volkswagen Polo Playa

text: Moottoriksi oli valittavana 1,4- (60/75 hv) tai 1,6-litrainen (100 hv) bensiinimoottori.


title: Anne Brochet

text: Anne Brochet (s. 22. marraskuuta 1955 Amiens, Ranska) on ranskalainen elokuva- ja teatterinäyttelijä sekä käsikirjoittaja.


title: Anne Brochet

text: Anne Brochet valmistui näyttelijäksi Ranskan kansallisesta taideinstituutista ja sai ensimmäisen filmiroolinsa Cinéma 16 -filmisarjasta (1986). Ensimmäinen elokuvapääosa oli filmissä "Masques" (1987). Sen jälkeen hän on esiintynyt kymmenissä eri filmi- ja teatteriproduktioissa. Hänen tunnetuimmat roolityönsä ovat elokuvissa "Cyrano de Bergerac" (1990) ja "Kaikki elämän aamut" ("Tous les matins du monde", 1991). Hän on saanut yhden César-palkinnon filmistä "Kaikki elämän aamut" sekä kolme César-palkintoehdokkuutta.


title: Anne Brochet

text: Hänellä on yksi lapsi aviomiehensä Gad Elmalehin kanssa.


title: Cyrielle Clair

text: Cyrielle Clair (syntyjään "Cyrielle Claire Besnard"; s. 1. joulukuuta 1955 Pariisi, Ranska) on ranskalainen näyttelijä.


title: Cyrielle Clair

text: Cyrielle Clair on esiintynyt yli 50 elokuvaroolissa alkaen vuoden 1978 elokuvasta "Playmate - leikkitoveri" ("Le dernier amant romantique", 1978). Hänen tunnetuimmat roolinsa ovat filmeissä "Rohkea ritari" ("Sword of the Valiant: The Legend of Sir Gawain and the Green Knight", 1984), "À la vie, à l'amour" (1991), Éric Rohmerin ohjaama "Kolmoisagentti" ("Triple agent", 2004) ja "Frantz" (2016).


title: HMS Dido (1869)

text: HMS Dido oli Britannian kuninkaallisten merivoimien Edward Reedin suunnittelema puinen Eclipse-luokan potkurisluuppi (1876 alkaen potkurikorvetti), joka laskettiin vesille Portsmouthissa 23. lokakuuta 1869. Siinä oli kuusi tykkiä. Se palveli 1870-luvulla Afrikassa ja Australiassa sekä seuraavalla vuosikymmenellä Pohjois-Amerikassa ja Länsi-Intiassa. Vuonna 1906 se nimettiin uudelleen Actaeon II:ksi. Se myytiin romutettavaksi vuonna 1922.


title: Strogo zabraneno

text: Strogo zabraneno on bulgarialaisen pop-folk -laulaja Andrean single, joka julkaistiin 31. elokuuta 2017.


title: Hannele Päiviö

text: Hannele Päiviö, ent. Repo (s. 9. tammikuuta 1957) on suomalainen teologi. Hän väitteli tohtoriksi vuonna 2002 Helsingin yliopistossa.


title: Hannele Päiviö

text: Päiviö oli 1997–2006 Helsingin yliopiston uskonnonopetuksen didaktiikan lehtori. Vuoden 2007 alusta Päiviö on ollut Tallinnan suomalaisen seurakunnan pappi, myöhemmin kirkkoherra. Sitä ennen hän oli 1988–1997 Helsingin Huopalahden seurakunnan pastori. Vuodesta 2008 hän on ollut Viron evankelisluterilaisen kirkon teologinen instituutin lehtori.


title: Hannele Päiviö

text: Myös Päiviön puoliso Markku Päiviö on Tallinnan suomalaisen seurakunnan palveluksessa, turistipappina.


title: Þorgerður Katrín Gunnarsdóttir

text: Þorgerður Katrín Gunnarsdóttir (s. 4. lokakuuta 1965 Reykjavík, Islanti) on islantilainen poliitikko. Hän toimii islantilaisen Reformipuolueen puheenjohtaja ja istuu Islannin parlamentissa Alltingissa. Hänellä on lakiopinnot ja tutkinto Islannin yliopistosta.


title: Þorgerður Katrín Gunnarsdóttir

text: Þorgerður on naimisissa islantilaisen käsipallon pelaajan Kristján Arasonin kanssa. Kristján työskenteli vähittäiskaupan toimitusjohtajana Islannin finanssikriisin aikana kaatuneessa Kaupthing Bankissa. Heillä on kolme lasta, Gunnar Ari (1995), Gísli Þorgeir (1999) ja Katrín Erla (2003).


title: Þorgerður Katrín Gunnarsdóttir

text: Þorgerður on nykyään Reformipuolueen puheenjohtaja, mutta hän kuului ennen vuotta 2016 Itsenäisyyspuolueeseen. Hän oli liittynyt siihen vuonna 1999. Tänä aikana Gunnarsdóttir ehti toimia vuosina 2003–2009 opetus-, tiede- ja kulttuuriministerinä. Hän siirtyi heti vuonna 2016 Reformipuolueeseen ja toimi vuoden 2017 tammikuusta marraskuuhun kalastus- ja maatalousministerinä Bjarni Benediktsson hallituksessa. Hänet valittiin uudelleen Alltingiin vuoden 2017 parlamenttivaaleissa.


title: Oktakosaani

text: Oktakosaani eli n-oktakosaani (CH) on 28-hiilinen suoraketjuinen alkaani, jossa kaikki hiilet ovat sitoutuneet toisiinsa yksinkertaisella sidoksella. Se on huoneenlämmössä (20 °C) olomuodoltaan kiinteää, vahamaista ainetta. Oksakosaanin rakennekaava on CH(CH)CH, moolimassa 394,772 g/mol, sulamispiste 61,3 °C, kiehumispiste 432 °C, tiheys 0,8067 g/cm (vesi = 1,0 g/cm), leimahduspiste 227 °C ja CAS-numero 630-02-4. Oksakosaani ei käytännössä liukene veteen, mutta liukenee bentseeniin ja kloroformiin sekä sekoittuu asetonin kanssa.


title: Oktakosaani

text: Yhdistettä esiintyy kasveissa ja kukkien tuoksuissa sekä semiokemikaalina eliöiden viestinnässä.


title: Eugeniu Cebotaru

text: Eugeniu Cebotaru (, s. 16. lokakuuta 1984 Kišinjov, Moldavian SNT, Neuvostoliitto, nykyinen Chișinău, Moldova) on moldovalainen jalkapalloilija. Hän edustaa Venäjän jalkapallon 1. divisioonassa pelaavaa Sibir Novosibirskin ja on pelipaikaltaan keskikenttäpelaaja.


title: Clotilde Courau

text: Clotilde Courau (s. 3. maaliskuuta 1969 Levallois-Perret, Ranska) on ranskalainen elokuva- ja televisionäyttelijä.


title: Clotilde Courau

text:
Clotilde Couraun ensimmäinen elokuvarooli oli vuonna 1988 TV-sarjassa "Civilisations". Hänen tunnetuimmat roolityönsä ovat elokuvissa "Pariisin varpunen – Edith Piaf" (2007), "Syötti" (L’Appât, 1995),
ja "Élisa" (1995). Hän on saanut César-palkinnon parhaana tulokkaana vuonna 1991.


title: Clotilde Courau

text: Vuonna 2003 Clotilde Courau avioitui Savoijin prinssin Emanuele Filiberton kanssa. Aatelisasemastaan huolimatta Savoijin prinsessa Clotilde käyttää elokuvamaailmassa entistä porvarisnimeään.


title: Heiða Björg Hilmisdóttir

text: Heiða Björg Hilmisdóttir (s. 21. helmikuuta 1971 Akureyri) on islantilainen Sosiaalidemokraattista liittoa edustava poliitikko. Hän on toiminut puolueensa varapuheenjohtajana vuodesta 2016 lähtien. Hän on ollut Reykjavíkin kaupunginvaltuutettu vuodesta 2015. Tätä ennen Heiða toimi Sosiaalidemokraatisen liiton naisten puheenjohtajana vuosina 2013–2015. Heiða on naimissa Hrannar B. Arnarssonin kanssa, joka oli entisen pääministerin Jóhanna Sigurðardóttirin avustajana.


title: Paluta Badunova

text: Paluta Badunova (valkov. Палута Бадунова, 1885 Gomel – 1938 Minsk) oli valkovenäläinen opettaja ja poliitikko.


title: Paluta Badunova

text: Badunova opiskeli Moskovan yliopistossa. Hän liittyi vasemmistolaiseen Valko-Venäjän vallankumouspuolueeseen (BSH) ja toimi sen keskuskomiteassa vuonna 1917. Puolueensa edustajana Badunova oli mukana Valko- Venäjän vallankumouksellisessa Rhadassa. Rhada teki vuosien 1917–1918 aikana merkittäviä päätöksiä. Kokouksessaan 17.–31. joulukuuta 1917 se vaati maalle dekraattista hallintoa, 19.–21. helmikuuta 1918 se julisti itsensä maan korkeimmaksi vallankäyttäjäksi ja väliaikaiseksi hallitukseksi. 24.–25. maaliskuuta se julisti maan itsenäiseksi nimellä Valko-Venäjän kansallinen tasavalta.


title: Paluta Badunova

text: Puolan ja Neuvostoliiton viranomaiset pidättivät Badunovan useasti. Kun bolsevikit olivat voittaneet sisällissodan, Badunova pakeni ulkomaille. 1920-luvun puolivälissä hän palasi kotimaahansa. NKVD pidätti hänet vuonna 1937 ja varmuutta hänen kohtalostaan ei ole koskaan saatu.


title: L. O. Johanson

text: Lars Olov Johanson (6. lokakuuta 1919 Helsinki – 19. maaliskuuta 1999 Espoo) oli suomalainen kaupunkineuvos ja Suomen Kaupunkiliiton pitkäaikainen toimitusjohtaja.


title: L. O. Johanson

text: Johansonin vanhemmat olivat filosofian tohtori Väinö Frithiof Johanson ja tämän ensimmäinen puoliso Mary Margit Eugenie von Hertzen. Hän pääsi ylioppilaaksi 1939 ja suoritti ylemmän oikeustutkinnon Helsingin yliopistossa 1943. Sodan jälkeen Johanson valmistui lakitieteen kandidaatiksi 1945, lakitieteen lisensiaatiksi 1948, valtiotieteen kandidaatiksi 1947 ja valtiotieteen maisteriksi 1956. Hän sai varatuomarin arvon 1946.


title: L. O. Johanson

text: Johanson toimi Helsingin kaupungin apulaiskaupunginsihteerinä 1947–1954 sekä kaupunginsihteerinä ja kaupunginkanslian päällikkönä 1955–1964. Hän oli Suomen Kaupunkiliiton toiminnanjohtajana ja Suomen Kunnallislehden päätoimittajana vuodesta 1964 alkaen. Johanson sai kaupunkineuvoksen arvon 1972.


title: Pirak

text:
Pirak on muinainen asutuskeskus Pakistanin Blutsistanissa. Paikka on 20 km Sibistä etelään.
Paikan ala on noin 6 ha. Täältä on löydetty jälkiharappalaista asutusta: merkkejä hevosella ratsastamisesta ja varhaisia rautaesineitä.


title: Pirak

text:
Siellä asuttiin noin 1800-800 eaa. Paikka edustaa jälkiharappalaista kulttuuria, luultavasti indoiranilaisten valloittajien tuomaa. Ensimmäisestä kerrostumasta on löydetty tasanne ja
kamelien ja hevosten savikuvia. Tällöin n 1700 eaa lienee hevone kesytetty. Kaudella tehtiin terakottasinettejä: pyöreitä, naliömäisä ja käyrämäisiä. Noin 1300/1200 alkoi toinen vaihe, jossa
tehtiin eläinten kuvien lisäksi myös ihmiskuvia, mm ratsastajia. Rauta ilmaantui pronssin ja kuparin rinnalle. III vaiheessa noin 1000-800 eaa rauta yleistyi. Riisi ja sorghum ilmaantuivat tänne ensi kertaa viljeltyjen viljojen joukkoon.
Pirak I n. 1700 - varhaiset ratsut


title: Pirak

text: Pirak II n. 1300/1200 varhaisin rauta


title: Pirak

text: Pirak III n. 1000-800 rautakausi


title: Heptakosaani

text: Heptakosaani eli n-heptakosaani (CH) on 27-hiilinen suoraketjuinen alkaani, jossa kaikki hiilet ovat sitoutuneet toisiinsa yksinkertaisella sidoksella. Se on huoneenlämmössä (20 °C) olomuodoltaan kiinteää ainetta. Heptakosaanin rakennekaava on CH(CH)CH, moolimassa 380,745 g/mol, sulamispiste 58,8 °C, kiehumispiste 442 °C ja CAS-numero 593-49-7. Heptakosaani ei käytännössä liukene veteen, mutta liukenee hieman dietyylieetteriin.


title: Heptakosaani


title: Lizzy Mercier Descloux

text: Martine-Elisabeth Mercier Descloux, joka tunnettiin taiteilijanimeltään Lizzy Mercier Descloux (16. joulukuuta 1956 – 20. huhtikuuta 2004), oli ranskalainen muusikko, laulaja-lauluntekijä, säveltäjä, näyttelijä, kirjailija ja taidemaalari. Hän yhdisti musiikissaan afrikkalaisia rytmejä rhythm and bluesiin ja popmusiikkiin.


title: Petrona Viera

text: Maria Petrona Viera Garino (24. maaliskuuta 1895 Montevideo – 4. lokakuuta 1960) oli Uruguayn ensimmäinen naispuolinen ammattitaidemaalari, sekä yksi Pianismo-liikkeen jäsenistä. Hän käytti nimestään lyhyttä muotoa Petrona Viera.


title: Petrona Viera

text: Petrona Vieran isä oli Uruguayn presidentti Feliciano Viera. Tuleva taiteilija sairastui lapsena aivokalvontulehdukseen ja komplikaation johdosta hän kuuroutui. Hänelle palkattiin ranskalainen kotiopettaja opettamaan viittomakieltä.


title: Petrona Viera

text: Täytettyään 20 vuotta Viera sai yksityisopetusta katalonialaiselta taidemaalari Vicente Puigilta. Kun Puig lähti maasta hänen uudeksi opettajakseen tuli Guillermo Laborde. Juuri Laborde sai hänet mukaan Pianismo- liikkeeseen. Ensimmäiseen ryhmänäyttelyynsä Viera osallistui vuonna 1923 ja ensimmäisen yksityisnäyttelynsä hän piti 1926.


title: Petrona Viera

text: Laborden kuoleman jälkeen Viera muutti työtapaansa. Hän keskittyi akvarelleihin, kaiverruksiin ja keramiikkaan. Maalauksissaan hän ryhtyi esittämään maisemia entisten lapsiaiheiden sijasta.


title: Nonakosaani

text: Nonakosaani eli n-nonakosaani (CH) on 29-hiilinen suoraketjuinen alkaani, jossa kaikki hiilet ovat sitoutuneet toisiinsa yksinkertaisella sidoksella. Se on huoneenlämmössä (20 °C) olomuodoltaan kiinteää ainetta. Nonakosaanin rakennekaava on CH(CH)CH, moolimassa 408,799 g/mol, sulamispiste 63,7 °C, kiehumispiste 443 °C, tiheys 0,8083 g/cm (vesi = 1,0 g/cm), taitekerroin 1,4529 ja CAS-numero 630-03-5. Nanokosaani ei käytännössä liukene veteen, mutta liukenee bentseeniin ja erittäin hyvin etanoliin, dietyylieetteriin ja asetoniin sekä hieman kloroformiin.


title: Nonakosaani

text: Yhdistettä esiintyy kasveissa ja kukkien tuoksuissa sekä semiokemikaalina eliöiden viestinnässä.


title: K. J. Yesudas

text:
Kattassery Joseph Yesudas (s. 10. tammikuuta 1940) on intialainen muusikko ja elokuvien taustalaulaja. Yesudas laulaa intialaisia klassisia, hartaus- ja elokuvalauluja. Hän on levyttänyt yli 50 000 laulua kielen ollessa joku intian kielistä, kuten
bengali, hindi, kannada, malayalam, tamil tai telugu, kuin myös kielen ollessa arabia, englanti, latina tai venäjä. Yesudas'n ura on kestänyt yli viisi vuosikymmentä.


title: K. J. Yesudas

text: Yesudas on laulanut useimmilla intian kielillä, pois lukien punjabi, assamese, konkani ja kashmiri. He also composed a number of Malayalam film songs in the 1970s and 1980s. Yesudasta kutsutaan usein nimellä "Gana Gandharvan" ("Taivaallinen Laulaja"), ja häntä pidetään malayalamin kielen kulttuuri-ikonina - sekä malayalamin kultuurin lähettiläänä - koska hänen laulunsa ovat olleet malayalamilaisten mielessä viisi vuosikymmentä.


title: K. J. Yesudas

text: Yesudas on saanut National Film Award (India) -palkinnon kahdeksan kertaa Filmfare Awards South -palkinnon viidesti ja State Award for the Best Playback Singer yhteensä 43 kertaa mukaan lukien palkinnot alueilta Kerala, Tamil Nadu, Andhra Pradesh, Karnataka ja Länsi-Bengal. Hän sai Padma Shri -palkinnon vuonna 1977, Padma Bhushan -palkinnon vuonna 2002 ja Padma Vibhushan -palkinnon (toiseksi korkea-arvoisin Intian siviilipalkinto) vuonna 2017 Intian hallinnolta hänen työstään taiteiden hyväksi. Vuonna 2011 Yesudas sai CNN-IBN-palkinnon levytettyään 50 000 kappaletta 50-vuotisen uran aikana.. Vuonna 2006, hän lauloi 16 elokuvakappaletta neljällä eri Etelä-Intian kielellä samana päivänä AVM Studiolla, Chennaissa.


title: K. J. Yesudas

text:
K. J. Yesudas syntyi Fort Kochissa, in the erstwhile Kingdom of Cochin (nykyisin Kerala), roomalaiskatoliseen perheeseen. Hänen isänsä oli Augustine Joseph ja äitinsä oli Elizabeth Joseph. Yesudas'n isä, tunnettu
klassinen laulaja ja näyttelijä malayalamiksi, oli hänen ensimmäinen "gurunsa" (opettaja). Yesudas oli vanhin viidestä lapsesta, ja häntä nuorempia olivat kolme pikkuveljeä ja nuorempi sisko.


title: K. J. Yesudas

text:
Hän aloitti akateemiset musiikkiopintonsa RLV College of Music and Fine Arts -oppilaitoksessa, Thrippunithurassa. Myöhemmin hän opiskeli Swathi Thirunal College of Music:ssa, Thiruvananthapuramissa opettajanaan karnaattisen musiikin mestari Sh. K.R. Kumaraswamy Iyer ja Semmangudi Srinivasa Iyer, mutta ei voinut suorittaa opintojaan loppuun taloudellisten ongelmien vuoksi. Lyhyen aikaa hän opiskeli
musiikkia Sri Vechur Harihara Subramania Iyer'n johdolla, jonka jälkeen hän otti syventävää ohjausta Chembai Vaidyanatha Bhagavatarilta. Hän suoritti "Ganabooshanam" -kurssin R.L.V. Music Academyssä, Thripunithurassa, Cochin, ja jatkoi opintoja Sree Swathithirunal Music Academyssä, Trivandrumissa ohjaajanaan edellämainittu karnaattisen musiikin mestari Sh. K.R.Kumaraswamy Iyer.


title: K. J. Yesudas

text: Vuosi 2011 oli Yesudaksen 50. vuosi taustalaulajana.


title: K. J. Yesudas

text:
Yesudas levytti ensimmäisen hittinsä "Jaathi Bhedam Matha Dwesham" (ohjaaja: M B Sreenivasan) 14. marraskuuta 1961. Kuitenkin hänen ensimmäinen yleisösuosion saanut laulunsa oli 'Attention Penne Attention', jonka hän lauloi
malayalaminkielisessä elokuvassa yhdessä Santha P. Nairin kanssa, joka oli tuohon aikaan konkarilaulaja. Näin alkoi Yesudaksen ura taustalaulajana, johon sisältyi malayalaminkielinen elokuva "Kaalpadukal" (1962) ja tamilin-, telugun- ja kannadankieliset elokuvat sen jälkeen.


title: K. J. Yesudas

text: Yesudaksen ensimmäinen suuri läpimurto oli malayalaminkielinen elokuva "Bharya" vuonna 1962. Elokuvan musiikkiohjaajana oli G. Devarajan ja sanoittajana Vayalar Ramavarma. Vuonna 1967 hän lauloi M.S.Baburajin säveltämiä hittikappaleita elokuvaan "Udhyogastha", jonka ohjasi P. Venu. Hän myös lauloi tamiliksi elokuvan "Bommai" (musiikki: Sundaram Balachander), mutta ensimmäinen julkaistu elokuva oli "Konjum Kumari" (musiikki: Veda). Vuonna 1965, Neuvostohallinto kutsui hänet esiintymään konserteissa useissa kaupungeissa Neuvostoliitossa ja hän myös lauloi venäjänkielisen laulun Radio Kazakhstanissa. Trio, joka koostui artisteista Salil, Yesudas ja Prem Nazir, liittyi malayalamin elokuvateollisuuteen 1970-luvulla.


title: K. J. Yesudas

text: Vuonna 1970 hänet kutsuttiin johtamaan Kerala Sangeetha Nataka Academy -oppilaitosta ja hän oli nuorin henkilö, joka on koskaan saanut tehtävän.


title: K. J. Yesudas

text: Laulettuaan vuosikymmenen Etelä-Intian elokuvissa, Yesudas sai tilaisuuden Bollywoodissa 1970-luvun alussa. Hänen ensimmäinen hindiksi laulamansa kappale oli elokuvaan "Jai Jawan Jai Kissan" (1971), mutta ensimmäinen julkaistu elokuva oli "Chhoti Si Baat", jonka vuoksi hänestä tuli suosittu laulaja kappaleille kuten "Jaaneman Jaaneman". Hän on laulanut hindiksi monille elokuvatähdille, kuten Amitabh Bachchan, Amol Palekar and Jeetendra. Hän on laulanut monta ikivihreää hindinkielistä laulua musiikkiohjaajille, kuten Ravindra Jain, Bappi Lahiri, Khayyam, Rajkamal ja Salil Chowdhury.